**ZMLUVA O DIELO**

uzatvorená podľa ustanovení § 536 a nasl. zákona č. 513/1991 Zb. Obchodného zákonníka v znení neskorších predpisov na stavebné dielo:

**„Revitalizácia atletického štadiónu v Spišskej Novej Vsi“**

(ďalej aj „**Zmluva**“ alebo „**ZoD**“)

číslo Zmluvy objednávateľa: ................................. číslo Zmluvy zhotoviteľa: .................................

**Zmluvné strany**

**Objednávateľ: Mesto Spišská Nová Ves**

Sídlo: Radničné námestie 1843/7, 052 70 Spišská Nová Ves

Štatutárny zástupca: Ing. Pavol Bečarik, primátor mesta

Osoba oprávnená na jednanie

v technických veciach: Ing. Jozef Gonda, 1. zástupca primátora

Ing. Milan Mucha, ved. odd. výstavby a dopravy, ŠFRB

Ing. Štefan Sanetrik, prac. odd. výstavby a dopravy

Ing. Vladimír Hovaňák, riad. Správy telov. zariad. - STEZ

IČO: 00 329 614

DIČ: 2020717875

IČ DPH: neplatca DPH

Tel.: +421 53 4152 332

E-mail: [milan.mucha@mestosnv.sk](mailto:milan.mucha@mestosnv.sk); [stefan.sanetrik@mesto](mailto:darina.pavelekova@mesto)snv.sk

Internetová stránka: https://www.spisskanovaves.eu/

Bankové spojenie: Prima banka Slovensko, a.s.

IBAN: SK16 5600 0000 0034 0042 2003

SWIFT (BIC): KOMASK2X

(ďalej len „objednávateľ“)

**Zhotoviteľ:**

Sídlo:

IČO:

DIČ:

IČ pre daň:

Zapísaný:

Štatutárny zástupca:

Oprávnený jednať vo veciach zmluvných:

Oprávnený jednať vo veciach technických:

Bankové spojenie:

### IBAN:

SWIFT /BIC/:

Tel.:

Fax:

E-mail:

Internetová stránka:

(ďalej len „zhotoviteľ“)

(spolu aj ako „zmluvné strany“ alebo jednotlivo „zmluvná strana“)

**Článok 1**

**Úvodné ustanovenia a preambula**

* 1. Táto Zmluva je uzavretá na základe výsledku procesu verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“) pre projekt: **„Revitalizácia atletického štadiónu v Spišskej Novej Vsi“.**
  2. Zhotoviteľ – v procese verejného obstarávania ako uchádzač, predložením svojej ponuky v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v súťažných podkladoch, v oznámení o vyhlásení verejného obstarávania – výzve na predkladanie ponúk, ako výlučné požiadavky verejného obstarávateľa (objednávateľa) v predmetnom verejnom obstarávaní: podlimitná zákazka na uskutočnenie stavebných prác predmetu zákazky s názvom „**Revitalizácia atletického štadiónu v Spišskej Novej Vsi**“.
  3. Zhotoviteľ deklaruje, že pri oceňovaní položiek Výkazu výmer – Rozpočtu zohľadnil podmienky Zmluvy a projektovej dokumentácie (prílohy súťažných podkladov), ktoré si podrobne preštudoval. Zhotoviteľ podpisom tejto Zmluvy potvrdzuje, že sa s predmetom stavebného diela oboznámil v dostatočnom predstihu a že pri dodržaní odbornej starostlivosti si ho prezrel a tak ponúkol aj cenu diela uvedenú a dohodnutú v tejto Zmluve ako konečnú cenu diela obsahujúcu v sebe všetky účelné a potrebné náklady na materiál a práce, ktorými sa dosiahne riadne a včasné ukončenie realizácie celého stavebného diela vymedzeného v tejto Zmluve, ako aj jeho účelné užívanie.
  4. Meranie vykonaných prác:

- pokiaľ nie je uvedené inak v projektovej dokumentácii (ďalej aj “PD“) alebo vo Výkaze výmer, za účelom platieb sa bude merať iba trvalé stavebné dielo. Skutočne vykonané práce sa budú merať a vyplácať „netto" (tzn. na základe skutočne vykonaných prác) odsúhlasených stavebným dozorom. Líniové časti stavby sa budú merať v horizontálnom priemete (pokiaľ Výkaz výmer neuvádza rúry na kusy, potom má zhotoviteľ nárok na úhradu počtu použitých kusov bez stratného).

Pri zmenách, práce budú ocenené na rovnakom základe, na akom boli ocenené práce, ktoré sú obsiahnuté vo výkazoch, tzn. použijú sa jednotkové ceny z výkazu výmer - Rozpočtu okrem prípadov, keď takéto ceny neexistujú. V takýchto prípadoch sa použijú ceny dohodnuté medzi objednávateľom a zhotoviteľom, pričom tieto ceny budú založené na ekonomicky oprávnených nákladoch.

Za straty a poškodenie materiálu a zariadení alebo ich časti počas zhotovenia stavebného diela (napr. straty v dôsledku skracovania rúr, zničenia alebo poškodenia materiálu počas dopravy a na stavenisku, prebytočnej zeminy v dôsledku nakyprenia), počas celého trvania Zmluvy a počas všetkých fáz výstavby zodpovedá výlučne zhotoviteľ. Objednávateľ tzv. „stratné" mimo zadefinovaného vo výkaze výmer nebude uznávať; zhotoviteľ si musí stratné započítať do jednotkových cien.

Použité jednotky merania: jednotky sú špecifikované v medzinárodnom jednotkovom systéme (SI) a použité v technických špecifikáciách a výkresoch.

* 1. Verejný obstarávateľ - objednávateľ si vyhradzuje právo nerealizovať celý predmet zákazky – stavebné dielo naraz, pokiaľ nebude mať zabezpečené jeho financovanie.
  2. Podmienkou uzatvorenia tejto Zmluvy medzi objednávateľom a zhotoviteľom je povinnosť uchádzača vyhodnoteného na prvom mieste, resp. zhotoviteľa zložiť depozit (alebo poskytnúť bankovú záruku) vo výške 5% z ponúkanej ceny diela s DPH, resp. 5% z časti ceny diela s DPH, ktorá bude predmetom odovzdania staveniska, na bankový účet objednávateľa uvedený v záhlaví  Zmluvy, a to pred podpisom tejto Zmluvy. Uchádzač vyhodnotený na prvom mieste, resp. úspešný uchádzač sa zaviazal zložiť depozit  (alebo poskytnúť bankovú záruku) najneskôr do 10 dní od  doručenia výzvy na uzavretie tejto Zmluvy zo strany verejného obstarávateľa. V bankovej záruke príslušná banka vyhlási, že do 14 dní odo dňa doručenia žiadosti objednávateľa uhradí všetky záväzky zhotoviteľa voči objednávateľovi uvedené v tejto Zmluve.

Depozit (alebo banková záruka) je určený na zabezpečenie zhotoviteľovho záväzku zo záruky za akosť diela zhotoveného podľa tejto Zmluvy a zabezpečenia všetkých ostatných záväzkov zhotoviteľa voči objednávateľovi z tejto Zmluvy, najmä (ale nie výlučne) zákonných a zmluvných sankcií, náhrady škody a nákladov na odstránenie vád diela treťou osobou. V prípade, ak zhotoviteľ poruší niektorú zo svojich povinností v zmysle  tejto Zmluvy, a ktorej porušenie zakladá nárok na náhradu škody, zmluvnú pokutu alebo iný finančný nárok pre objednávateľa, objednávateľ má právo uspokojiť svoj nárok z hodnoty depozitu (alebo bankovej záruky).

Bankovú záruku použije objednávateľ len na dohodnutý účel uvedený v tejto Zmluve. Doba platnosti bankovej záruky je minimálne 14 dní po uplynutí záručnej doby podľa článku 15 bod 15.4 tejto Zmluvy. Objednávateľ sa zaväzuje vrátiť zhotoviteľovi depozit (alebo bankovú záruku) v plnej výške alebo jeho alikvotnú časť do 14 dní po uplynutí záručnej doby podľa článku 15 bod 15.4 tejto Zmluvy. Zhotoviteľ nemá právo požadovať vrátenie depozitu (alebo bankovej záruky) počas trvania  zmluvného vzťahu. Objednávateľ si vzhľadom na rozsah diela vyhradzuje právo odovzdať len tú časť diela, na ktorú bude mať zabezpečené financovanie (možná etapovitá/postupná výstavba).

* 1. V prípade, že nedôjde k odovzdaniu staveniska do 30 dní odo dňa nadobudnutia účinnosti tejto Zmluvy z dôvodov na strane objednávateľa, alebo to neumožnia dlhodobo nevhodné klimatické, resp. poveternostné podmienky pre realizáciu, alebo nebude mať zabezpečené finančné prostriedky na realizáciu stavebného diela, alebo dôjde len k odovzdaniu časti, na ktorú má objednávateľ finančné prostriedky, môžu zmluvné strany pristúpiť k rokovaniu o dočasnom vrátení depozitu, resp. bankovej záruky alebo jej časti a to do doby odovzdania staveniska.
  2. Zhotoviteľ je povinný pred odovzdaním staveniska opäť zložiť depozit (alebo poskytnúť bankovú záruku) vo výške 5% z ponúkanej ceny diela s DPH, ktorý mu bol dočasne vrátený v zmysle bodu 1.7 tejto Zmluvy. Zhotoviteľ bude písomne objednávateľom vyzvaný na opätovné zloženie depozitu (alebo poskytnutie bankovej záruky) v lehote piatich pracovných dní odo dňa obdržania tejto výzvy.
  3. Zhotoviteľ sa zaväzuje vypracovať dodatok k Zmluve aj v prípade, že niektoré z výdavkov budú poskytovateľom nenávratného finančného príspevku, resp. dotácie označené/určené/klasifikované za neoprávnené a poskytovateľ bude takýto dodatok požadovať. Predmetom dodatku bude rozdelenie Výkazu výmer - Rozpočtu na oprávnenú a neoprávnenú časť a zároveň zohľadní všetky požiadavky poskytovateľa.

Znenie bankovej záruky musí byť vopred odsúhlasené objednávateľom.

**Článok 2**

**Východiskové podklady a údaje**

* 1. Východiskovými podkladmi a údajmi pre uzavretie tejto Zmluvy sú:

2.1.1 Zmluva č. 18/NSP/2020 o realizácii národného športového projektu zo dňa 03.09.2020,

2.1.2 kompletná dokumentácia z verejného obstarávania – podlimitná zákazka na uskutočnenie stavebných prác predmetu zákazky s názvom: **„Revitalizácia atletického štadiónu v Spišskej Novej Vsi“**, vrátane oznámenia o vyhlásení verejného obstarávania – výzva na predkladanie ponúk vo Vestníku verejného obstarávania; súťažné podklady; ponuka úspešného uchádzača,

2.1.3 PD,

2.1.4 vyplnený a ocenený Výkaz výmer – Rozpočet,

2.1.5 informácie získané miestnou obhliadkou lokality budúceho realizovaného stavebného diela.

* 1. Východiskovými podkladmi pre zhotovenie diela sú podklady uvedené v bode 2.1 tohto článku, a zároveň aj operatívne pokyny objednávateľa zhotoviteľovi počas zhotovenia stavebného diela. Operatívne pokyny budú zadané písomne formou zápisu v stavebnom denníku.
  2. Východiskové podklady pre zhotovenie diela sú pre zhotoviteľa záväznými, pokiaľ sa zmluvné strany nedohodnú inak.

**Článok 3**

**Predmet Zmluvy**

* 1. Zhotoviteľ sa zaväzuje vykonať vo vlastnom mene a na vlastnú zodpovednosť pre objednávateľa predmet Zmluvy – stavebné dielo: „**Revitalizácia atletického štadiónu v Spišskej Novej Vsi**“.

Predmetná nehnuteľnosť (atletický štadión), ktorá je predmetom rekonštrukcie a výstavby podľa tejto Zmluvy, je vedená Okresným úradom Spišská Nová Ves, katastrálny odbor na liste vlastníctva č. 1, k.ú.: Spišská Nová Ves, obec Spišská Nová Ves, okres Spišská Nová Ves a nachádza sa na parcele KN-C č. 3685/1 a 3683/1, druh pozemku „Ostatná plocha“ a „Zastavaná plocha“, o výmere 16811,45 m2 a 1184,98 m2, pričom objednávateľ je vlastníkom predmetných nehnuteľností.

Zhotoviteľ dielo vykoná v rozsahu podľa článku 2 tejto Zmluvy, vrátane prílohy č. 2 vyplnený a ocenený Výkaz výmer – Rozpočet zhotoviteľa (ďalej len „dielo“). Vzhľadom na to, že dielo má byť používané najmä na uskutočňovanie atletických súťaží, súčasťou diela je aj povinnosť zhotoviteľa zabezpečiť vyhotovenie a predložiť objednávateľovi Osvedčenie úradného merača Slovenského atletického zväzu, že dielo je vyhotovené s pravidlami Certifikát Medzinárodnej asociácie atletických federácií IAAF, resp. Svetovej atletiky WA (ďalej aj „WA“) na tzv. „konštrukčnú kategóriu“ stavby (*Construction Category – podľa tab. 1.5.3 technického manuálu WA Track and Field Facilities Manual 2019*), pričom dielo musí spĺňať minimálne parametre pre konštrukčnú kategóriu V. V prípade, ak dielo nebude spĺňať podmienky Svetovej atletiky (WA) minimálne pre konštrukčnú kategóriu V., nepovažuje sa za vykonané riadne a bez vád.

* 1. Rozsah realizácie diela tvoria všetky výkony, dodávky a práce, ktoré sú potrebné pre riadne splnenie zmluvného záväzku zhotoviteľa, vrátane všetkých súvisiacich činností (napr. zabezpečenie splnenia požiadaviek požiarnej ochrany, bezpečnosti a ochrany zdravia pri práci) tak, aby dielo bolo plne funkčné a bolo vykonané v súlade s príslušnými technologickými predpismi, STN, projektovou dokumentáciou, podmienkami Svetovej atletiky (WA) a právnymi predpismi.
  2. Zhotoviteľ vykoná v rámci realizácie diela tiež všetky potrebné súvisiace činnosti (napr. kontrolné merania, skúšky), ktoré nie sú síce uvedené v podkladoch článku 2 tejto Zmluvy výslovne uvedené, ale pre úplnú vecnú a odbornú realizáciu zmluvných prác a výkonov, resp. pre ich funkčnosť, sú nevyhnutné.
  3. Poskytnuté služby, uskutočnené práce a dodaný tovar (výrobky, stavebný materiál) v rámci realizácie tejto Zmluvy musia mať pôvod v krajinách EÚ alebo v asociovaných krajinách. V prípade, ak sa služby, práca, tovar, potrebné na realizáciu predmetu Zmluvy v krajinách uvedených v predchádzajúcej vete neposkytujú, resp. nevyrábajú, alebo ich z iných objektívnych príčin nemožno z týchto krajín získať, môže si zhotoviteľ nechať dodať služby, práce a tovar, ktoré majú pôvod v inej tretej krajine. Túto skutočnosť je však zhotoviteľ objednávateľovi povinný preukázať písomnými dokladmi predloženými v origináli a aj ich úradným preložením do slovenského jazyka alebo českého jazyka. Zhotoviteľ je povinný na požiadanie objednávateľa preukázať pôvod materiálov a výrobkov použitých na dielo vykonávané na základe tejto Zmluvy.
  4. Objednávateľ je oprávnený zvýšiť alebo znížiť rozsah diela (meniť rozsah jednotlivých položiek Výkazu výmer - Rozpočtu) alebo požadovať akúkoľvek zmenu diela (dodatočné doplnenie, resp. vylúčenie niektorých položiek Výkazu výmer - Rozpočtu) priamo súvisiacu s dielom, ak hodnota všetkých zmien je nižšia ako 15% hodnoty tejto Zmluvy, v nadväznosti na ustanovenie § 18 ods. 3 písm. a) ZoVO.
  5. Zhotoviteľ sa zaväzuje akceptovať prípadné nevyhnutné zmeny v rozsahu diela vyžiadané objednávateľom písomne a uzatvoriť na ich rozsah dodatok k tejto Zmluve.

Zhotoviteľ a objednávateľ pristúpia na vzájomnú dohodu oceňovania naviac prác, napr. oceňovanie: v zmysle položiek z ponukového rozpočtu – pokiaľ sa uvedená položka v rozpočte nachádza. Pokiaľ sa nenachádza – oceňovanie na základe ceny dohodnutej medzi objednávateľom a zhotoviteľom, pričom táto cena bude založená na ekonomicky oprávnených nákladoch. Všetky úpravy PD, nerealizované práce a naviac práce budú zhotoviteľom a stavebným dozorom objednávateľa zaznamenané, odsúhlasené a potvrdené napr. v stavebnom denníku a budú slúžiť ako podklad pre uplatnenie zmien napr. formou písomného dodatku k tejto uzavretej Zmluve alebo napr. formou novej Zmluvy na naviac práce. Nové Zmluvy a dodatky k tejto Zmluve musia byť uzavreté v súlade so ZoVO.

* 1. Akékoľvek zmeny diela oproti projektovej dokumentácii podliehajú predchádzajúcemu schváleniu zo strany objednávateľa. Ak by v dôsledku takejto zmeny boli potrebné dodatočné dokumenty, zabezpečí ich zhotoviteľ.

**Článok 4**

**Lehota a miesto plnenia**

1. Zhotoviteľ sa zaväzuje vykonať práce, rozsah ktorých je určený v článku 3 vo väzbe na článok 2 tejto Zmluvy.

Objednávateľ si vyhradzuje právo v prípade neposkytnutia finančných prostriedkov zo strany Ministerstva školstva, vedy, výskumu a športu Slovenskej republiky (ďalej aj „Ministerstvo“) a / alebo Slovenského atletického zväzu, nepokračovať v realizácii diela a uhradiť zhotoviteľovi vzájomne odsúhlasené náklady vzniknuté mu do zastavenia realizácie diela.

1. Zhotoviteľ sa zaväzuje predložiť:
2. skúšobný plán: najneskôr pri odovzdaní a prevzatí staveniska,
3. plán bezpečnosti a ochrany zdravia pri práci: najneskôr pri odovzdaní a prevzatí staveniska,
4. harmonogram realizácie: pri podpise Zmluvy.
5. Realizácia celého stavebného diela:
6. termín začatia: **najneskôr do 5 dní po odovzdaní a prevzatí staveniska,**
7. termín ukončenia: **do .......... (najneskôr do 8 mesiacov) mesiacov** odo dňa odovzdania a prevzatia staveniska, do termínu úspešného odovzdávacieho a preberacieho konania.

Začatie a ukončenie stavebných prác je uvedené v harmonograme prác, ktorý je prílohou č. 3 tejto Zmluvy.

1. Zhotoviteľ sa zaväzuje doručiť objednávateľovi Osvedčenie Slovenského atletického zväzu najneskôrv lehote do 120 dní odo dňa úspešného odovzdania a prevzatia diela.
2. Miesto plnenia je atletický štadión TATRAN Spišská Nová Ves, Sadová ulica č.8, 052 01 Spišská Nová Ves.
3. Objednávateľ je po celú dobu plnenia podľa čl. 4 bod. 4.3 tejto Zmluvy vlastníkom nehnuteľností, na ktorých sa práce realizujú.
4. Nebezpečenstvo škody na predmete plnenia Zmluvy nesie v plnom rozsahu zhotoviteľ odo dňa zápisničného prevzatia staveniska na realizáciu, do doby protokolárneho odovzdania a prevzatia diela.
5. Zmluvná lehota dokončenia prác, uvedená v harmonograme prác je neprekročiteľná, s výnimkou bodu 4.9 tohto článku. Zmluvné strany sa dohodli, že táto Zmluva nemá v súlade s ustanovením § 349 ods. 3 Obchodného zákonníka charakter fixnej Zmluvy a že v prípade omeškania zhotoviteľa s plnením predmetu tejto Zmluvy nenastanú účinky odstúpenia od Zmluvy začiatkom omeškania zhotoviteľa.
6. Zhotoviteľ má právo na predĺženie lehoty dokončenia prác bez uplatnenia majetkových sankcií zo strany objednávateľa, ak dôjde k zdržaniu v dôsledku:
7. oneskoreného odovzdania staveniska zhotoviteľovi objednávateľom,
8. zmien v povahe a rozsahu prác podľa pokynov objednávateľa s nákladom vyšším ako 10% pôvodnej ceny diela. V prípade nižšieho nákladu ako 10% pôvodnej ceny diela nemá zhotoviteľ nárok na predĺženie termínu dokončenia. V prípade, ak objednávateľ požiada zhotoviteľa o podstatné zvýšenie rozsahu diela v priebehu kalendárneho mesiaca, v ktorom má byť dielo vykonané a odovzdané, zmluvné strany sa dohodnú na primeranom predĺžení lehoty realizácie diela,
9. iných prírodných podmienok a počasia, ktoré bránia v práci, pretože výkon daných činností by nebol v súlade so stanoveným technologickým postupom,
10. rozhodnutia tretích strán – orgánov štátnej správy, správcov sietí, petície a sťažností občanov a pod., ktoré majú priamy dopad na realizáciu stavebného diela.

Zhotoviteľ musí bezodkladne písomne informovať objednávateľa o vzniku akejkoľvek udalosti, ktorá bráni alebo sťažuje vykonanie predmetu Zmluvy s dôsledkom predĺženia zmluvnej lehoty uvedenej v harmonograme prác.

Ak dôjde k zdržaniu prác, zhotoviteľ musí preukázať, že bolo vyvolané okolnosťami, na ktoré sa odvoláva.

1. Objednávateľ ukončené práce prevezme v lehotách podľa tohto článku Zmluvy a zaplatí za ich zhotovenie dohodnutú cenu.
2. Za dokončené dielo sa považuje dielo po jeho kompletnom vyhotovení podľa dohodnutého rozsahu a po odstránení všetkých vád a nedorobkov. Ukončením realizácie celého stavebného diela, alebo niektorej z jeho častí (stavebného objektu) úspešným odovzdávacím a preberacím konaním sa myslí prebratie stavebného diela alebo jeho samostatnej prevádzky schopnej časti od zhotoviteľa objednávateľom s vyhotovením Zápisu z odovzdávacieho a preberacieho konania bez zjavných nedorobkov, zjavných vád a ďalších vád brániacich bezpečnej prevádzke a užívaniu stavebného diela.
3. Ak zhotoviteľ riadne vykoná dielo bez vád a nedorobkov pred dohodnutou lehotou, môže objednávateľ toto dielo prevziať aj v skoršej ponúknutej lehote.

**Článok 5**

**Cena predmetu Zmluvy**

1. Cena za dielo špecifikované v tejto Zmluve a jej prílohách je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a jeho vykonávacou vyhláškou Ministerstva financií Slovenskej republiky č. 87/1996 Z. z. v znení neskorších predpisov ako cena maximálna, platná a neprekročiteľná jednak do konca zmluvného obdobia uvedeného v článku 4 tejto Zmluvy, resp. najneskôr do 31.12.2022 a vychádza z ponuky do verejného obstarávania. Po uvedenom dátume sa zmluvné strany môžu dohodnúť na uplatňovanie inflačného nárastu cien formou dodatku v súlade s výmerom č. R-3/1996 MF SR a opatrením č. R-12/1999 MF SR, ŠÚ SR v cenových správach pre stavebníctvo v príslušnom kvartály. Pri prípadnej zmene sadzby DPH je oprávnený zhotoviteľ upraviť fakturačnú cenu s DPH, platnú v čase fakturácie o novú výšku DPH.
2. V prípade, ak budú na základe tejto Zmluvy zo strany zhotoviteľa vykonávané práce naviac, ich cena bude stanovená v súlade so zákonom č. 18/1996 Z. z. o cenách v znení neskorších predpisov a jeho vykonávacích predpisov a v súlade s čl. 3 bod 3.6 tejto Zmluvy.
3. Objednávateľ si vyhradzuje právo v prípade neposkytnutia finančných prostriedkov zo strany Ministerstva školstva, vedy, výskumu a športu Slovenskej republiky, nepokračovať v realizácii diela a uhradiť zhotoviteľovi vzájomne odsúhlasené náklady vzniknuté mu do zastavenia realizácie diela.
4. Cena za zhotovenie predmetu Zmluvy celkom je:

**Cena celkom bez DPH:** ............................................. **eur**

**slovom:** .............................................

**DPH:** ............................................. **eur**

**slovom:** .............................................

**Cena celkom s DPH:** ............................................. **eur**

**Slovom:** .............................................

Cena stavebných prác je uvedená v prílohe č. 2 tejto Zmluvy.

Cena platí pri dodržaní kvalitatívnych a dodacích podmienok uvedených v PD a Výkaze výmer - Rozpočte dodanej objednávateľom a sú v nej zohľadnené všetky podmienky objednávateľa uvedené v súťažných podkladoch pre podlimitnú zákazku podľa článku 2 tejto Zmluvy.

Zhotoviteľ vystaví faktúru, ktorou vyúčtuje cenu za dielo bez DPH z dôvodu prenesenia daňovej povinnosti na objednávateľa. Cena zahrňuje aj náklady na dopravu, colné konanie, clo, dovoz na miesto určené objednávateľom, ako aj poistenie predmetu plnenia do dňa odovzdania objednávateľovi.

1. Cena uvedená v bode 5.4 tohto článku pokrýva všetky zmluvné záväzky, (najmä vrátane záväzkov týkajúcich sa dodávky stavebných prác, dielov, materiálov, výrobkov alebo služieb), náležitosti a veci nevyhnutné k riadnemu vykonaniu a odovzdaniu diela do užívania.
2. V cene za zhotovenie diela sú obsiahnuté aj náklady zhotoviteľa na vybudovanie, prevádzku, údržbu a vypratanie zariadenia staveniska, ako aj dočasný záber iných plôch potrebných na realizáciu inžinierskych sietí a prípojok, vrátane nákladov na vytýčenie a ochranu podzemných inžinierskych sietí, rozkopávok a nákladov na zvláštne užívanie komunikácií, uvedenie plôch do pôvodného stavu.
3. V cene za dielo sú zahrnuté aj všetky náklady na celý proces certifikácie WA, na dokumentáciu skutočného vyhotovenia (zhotoviteľ odovzdá dokumentáciu skutočného vyhotovenia v tlačenej aj digitálnej podobe vo formáte .PDF), vytýčenia podzemných inžinierskych sietí, všetky potrebné revízie a skúšky, spracovanie skúšobného plánu a plánu bezpečnosti a ochrany zdravia pri práci, výkon činnosti koordinátora bezpečnosti.
4. Zmluvné strany sa dohodli, že ak na rozsah skutočne vykonaného diela nebude potreba všetkých jednotiek ocenených položiek vo Výkaze výmer - Rozpočte podľa prílohy č. 2 tejto Zmluvy, môže objednávateľ jednostranným úkonom primerane znížiť cenu diela, po predchádzajúcom prerokovaní so zhotoviteľom. Tým nie sú dotknuté práva a nároky objednávateľa z vád diela.
5. Cena za dielo môže byť v lehote podľa článku 4 zvýšená iba v prípade prípadných doplňujúcich prác požadovaných objednávateľom, ktoré objednávateľ nemohol vopred predvídať a ich nutnosť vyplynula až po odokrytí jednotlivých konštrukcií a bude sa postupovať v zmysle ZoVO.
6. Zhotoviteľ nemá nárok na úpravu ceny spôsobenej predĺžením lehoty výstavby, ktorú sám zavinil.
7. Zhotoviteľ berie na vedomie, že cena diela podľa tejto zmluvy je stanovená v súlade s časťou projektovej dokumentácie, ktorá upravuje predmet tejto zmluvy a požiadavkami objednávateľa.

**Článok 6**

**Platobné podmienky**

1. Všetky platby sa budú uskutočňovať bezhotovostne.
2. Zhotoviteľ si uplatňuje nárok na úhradu za skutočne vykonané práce a dodávky faktúrou, ktorá bude obsahovať všetky náležitosti daňového dokladu v súlade s § 71 a nasl. zákona č. 222/2004 Z. z. o dani z pridanej hodnoty v znení neskorších predpisov a:
3. číslo tejto zmluvy,
4. označenie diela,
5. súpis vykonaných prác a dodaných častí diela podpísaných objednávateľom,
6. k faktúre budú doložené nasledovné doklady:

- fotokópia stavebného denníka za fakturované obdobie v jednom vyhotovení,

* fotodokumentácia vykonávaných prác za fakturované obdobie (na nosiči CD s označením).

1. Zmluvné strany sa dohodli, že lehota splatnosti každej faktúry (predloženej k úhrade) je s ohľadom na povahu plnenia tejto zmluvy **60 dní** odo dňa jej riadneho a preukázateľného doručenia objednávateľovi.
2. Za deň doručenia sa považuje deň, v ktorom je doručená faktúra opečiatkovaná pečiatkou došlej pošty podateľne objednávateľa.
3. Fakturácia sa bude vykonávať po zrealizovaných príslušných položkách v zmysle oceneného položkovitého Výkaz výmer - Rozpočtu predloženého v ponuke úspešného uchádzača – zhotoviteľa v nasledovných časových intervaloch:

* prvá faktúra po realizácii prvých troch mesiacov odo dňa odovzdania staveniska,
* druhá faktúra po realizácii druhých troch mesiacov nasledujúcich po prvých troch mesiacov realizácie,
* tretia faktúra po úspešnom odovzdávacom a preberacom konaní celého stavebného diela.

Zhotoviteľ vystaví faktúru na základe skutočne vykonaných prác, odsúhlasených stavebným dozorom.

Fakturovaná suma sa zaokrúhľuje na dve desatinné miesta, t. j. na centy.

Zhotoviteľ zodpovedá za pravdivosť, správnosť a úplnosť údajov uvedených v ním vypracovanom súpise vykonávaných prác.

1. Faktúra, vrátane súpisu vykonaných prác a dodávok, bude objednávateľovi doručená v piatich rovnopisoch – origináloch, vrátane potvrdeného súpisu prác a dodávok. Faktúra musí mať všetky náležitosti, musí byť zostavená prehľadne a musí byť v nej dodržané poradie položiek v súlade s oceneným popisom prác a dodávok predložených v ponuke.
2. V prípade, že faktúra nebude obsahovať náležitosti uvedené v predchádzajúcich bodoch, objednávateľ je oprávnený vrátiť ju zhotoviteľovi na doplnenie. V takom prípade začína plynúť nová lehota splatnosti faktúry dňom doručenia opravenej faktúry objednávateľovi.
3. Za vykonané služby, práce a dodávky sa považuje len materiál, výrobky a zariadenia vykonané a zhotovené výlučne pre požadovaný predmet zmluvy, ktoré sú pri službách už vykonané a pri prácach zabudované do diela.
4. Súpis vykonaných služieb, prác a dodávok musí byť potvrdený stavebným dozorom objednávateľa. Stavebný dozor odsúhlasí koncept súpisu služieb, prác a dodávok, na základe ktorého sa vystaví čistopis, do 3 pracovných dní odo dňa jeho predloženia.
5. V prípade zistenia rozdielu medzi predloženým konceptom súpisu prác a dodávok a skutočne vykonanými prácami a dodávkami je zhotoviteľ povinný upraviť súpis prác a dodávok a dať ho do súladu so skutočnosťou a takto upravený súpis prác a dodávok po potvrdení stavebným dozorom bude podkladom pre vyhotovenie faktúry.
6. Faktúra za práce v rámci vykonávania diela v kalendárnom roku musí byť doručená objednávateľovi najneskôr do 15.12. príslušného roka, v opačnom prípade objednávateľ nezaručuje jej spracovanie v danom kalendárnom roku.
7. Objednávateľ je oprávnený dielo prevziať aj bez Certifikátu WA, no zhotoviteľ je povinný doručiť objednávateľovi Certifikát WA do termínu uvedeného v tejto Zmluve.
8. Vykonané práce a dodávky, ktoré vykazujú funkčné vady a nedorobky, resp. inak nezodpovedajú tejto zmluve a projektovej dokumentácii, nebudú zhotoviteľovi uhradené do doby ich odstránenia.

**Článok 7**

**Zabezpečenie zmluvného záväzku**

1. Dielo musí byť vyhotovené na vysokej kvalitatívnej úrovni stavebno-montážnych prác, pri dodržaní parametrov projektu, platných  STN EN, podmienkami pri dodržaní BOZP a PO, súvisiacich noriem a predpisov, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov v SR.
2. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov a ostatných osôb ním pozvaných na stavbu počas jej realizácie a za sledovanie a dodržiavanie predpisov bezpečnosti práce a ochrany zdravia pri práci a požiarnej ochrany. Zhotoviteľ sa zaväzuje dodržiavať zákon NR SR č. 82/2005 Z. z. o nelegálnej práci a nelegálnom zamestnávaní.

**Článok 8**

**Preddavky na predmet zmluvy**

1. Objednávateľ neposkytne zhotoviteľovi na predmet plnenia zmluvy preddavky.

**Článok 9**

**Podmienky vykonania predmetu zmluvy**

1. Zhotoviteľ predloží skúšobný plán objednávateľovi na jednotlivé stavebné objekty uvedené v prílohách tejto zmluvy spracovaný v zmysle ustanovenia § 13 zákona č. 254/1998 Z. z. o verejných prácach v znení neskorších predpisov, odsúhlasený projektantom najneskôr pri odovzdaní a prevzatí staveniska. Náklady na skúšky a kontroly v rozsahu skúšobného plánu znáša zhotoviteľ.
2. Práce na realizácii diela musia byť vykonané podľa zmluvných ustanovení na profesionálnej úrovni a musia vyhovovať § 43g zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“). Materiály a výrobky určené k vykonaniu diela musia byť všeobecne dobrej kvality a musia spĺňať požiadavky § 43f stavebného zákona a zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov. K dodaným materiálom a výrobkom musia byť doložené certifikáty, osvedčenia o vhodnosti ich použitia na stavby a licencie na vykonávanie predmetných technológií a pod., najneskôr pred ich zabudovaním. Do doby ich odovzdania objednávateľovi ich archivuje zhotoviteľ (stavbyvedúci) ako prílohu k stavebnému denníku. Zhotoviteľ musí mať na stavbe k dispozícií technické normy, licencie na vykonávanie prác, všeobecne zaužívané pracovné a technologické postupy a návody výrobcu stavebných a technologických výrobkov na spôsob ich použitia, týkajúcich sa predmetu plnenia.
3. Výrobky a materiály určené na vykonanie diela musí zhotoviteľ dodať bez akýchkoľvek práv tretích osôb. Prípadné použitie iných, ako zmluvne odsúhlasených, materiálov uvedených v PD a Výkaze výmer – Rozpočte musí byť vopred písomne odsúhlasené objednávateľom. V prípade, že zhotoviteľ použije iné materiály bez tohto písomného súhlasu, objednávateľ má právo vyžadovať odstránenie týchto materiálov na náklady zhotoviteľa.
4. Zhotoviteľ bude udržiavať všetky nástroje a zariadenia potrebné pre vykonanie diela v náležitom stave a zabezpečí koordináciu svojich subdodávateľov.
5. Zhotoviteľ vypracuje plán bezpečnosti a ochrany zdravia pri práci pre vykonávanie prác na stavenisku podľa ustanovenia § 5 ods. 2 písm. b), c) Nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko (ďalej len „Nariadenie vlády SR č. 396/2006 Z. z.“) a predloží ho objednávateľovi pri prevzatí staveniska.

Koordinátorom bezpečnosti pre stavenisko v zmysle ustanovenia § 3 ods. 1 v znení § 6 Nariadenia vlády SR č. 396/2006 Z. z. bude: ………..........................; tel.: ......................; adresa trvalého bydliska: ........................................; e-mail: .......................; ktorý zabezpečí koordináciu plnenia úloh zamestnancov zhotoviteľa a jeho subdodávateľov pri realizácii prác na stavenisku.

1. Zhotoviteľ vykonáva činnosti spojené s vykonávaním diela na vlastnú zodpovednosť, na svoje náklady, rešpektujúc právne predpisy, rozhodnutia, technické normy a špecifikácie.
2. Zhotoviteľ na vlastné náklady zabezpečí vykonané práce, materiály a výrobky určené pre predmet plnenia, ako aj stavenisko ako celok pred poškodením a krádežou až do ich protokolárneho prevzatia objednávateľom.
3. Postup prác musí byť vykonaný v súlade s projektovou dokumentáciou tak, aby stavenisko a nehnuteľnosti, v ktorých sa dielo vykonáva, boli stále zabezpečené proti vniknutiu tretích osôb a aby poveternostnými vplyvmi nedošlo k poškodeniu obnažených konštrukcií ako aj iného majetku objednávateľa.
4. Materiály a výrobky, ktoré nezodpovedajú bodu 9.2 tohto článku, musí zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša zhotoviteľ bez nároku finančnej úhrady zo strany objednávateľa.
5. Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa s jeho vedomím pohybujú v mieste vykonávania diela. Plán bezpečnosti a ochrany zdravia pri práci na predmet plnenia musí byť k dispozícií na stavenisku u stavbyvedúceho.
6. Zhotoviteľ je povinný dodržiavať predpisy za účelom predchádzania vzniku požiarov na stavenisku.

Zhotoviteľ v prípade vykonávania činností, ktoré vytvárajú zvýšené riziko možnosti vzniku požiaru, najmä zváranie, tepelné delenie a ďalšie spôsoby spracúvania kovov, pri ktorých sa používa zváracie, brúsiace, rezacie alebo iskriace zariadenie nezávisle od stupňa automatizácie a na miestach s možnosťou vzniku požiaru alebo výbuchu, lepenie horľavých podlahových a strešných krytín obkladov stien a stropov pomocou ohňa, elektrotepelných spotrebičov a zariadení alebo horľavých lepidiel a odstraňovanie starých náterov pomocou tepelných spotrebičov a zariadení, nevyhnutná manipulácia s otvoreným ohňom na miestach s možnosťou vzniku požiaru, ale aj v prípade vykonávania iných činností so zvýšeným nebezpečenstvom vzniku požiaru, ktoré môžu byť v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov kvalifikované ako činnosti so zvýšeným nebezpečenstvom vzniku požiaru, či už pri demontáži alebo montáži, je povinný minimálne 5 dní pred ich začatím informovať technika požiarnej ochrany objednávateľa: ............................; tel.: ............................; mobil: ............................; e-mail:.............................

Zhotoviteľ je povinný vopred spísať a podpísať štatutárnymi orgánmi písomný pokyn na zabezpečenie ochrany pred požiarmi pri činnostiach so zvýšeným nebezpečenstvom vzniku požiaru a predložiť ho objednávateľovi, zúčastniť sa školenia o ochrane pred požiarmi a zabezpečiť všetky úlohy ochrany pred požiarmi podľa ustanovení citovaných právnych noriem.

1. Objednávateľ bude podľa potreby organizovať na stavbe kontrolné dni, z ktorých prijaté opatrenia a úlohy je zhotoviteľ povinný plniť.
2. Zhotoviteľ sa zaväzuje, že v súlade s § 38 ods. 4 ZoVO, priamo, sám a vlastnými kapacitami (práce, montáže) zhotoví, ako podstatnú úlohu sám v rozsahu prílohy č.10 súťažných podkladov v procese verejného obstarávania.
3. Príloha č. 1 Zmluvy uvádza zoznam subdodávateľov odsúhlasených objednávateľom pre práce, služby a hmotné dodávky. Zhotoviteľ môže navrhnúť dodatok k týmto zoznamom alebo vyškrtnutie z týchto zoznamov, zhotoviteľ predkladá tieto úpravy písomne objednávateľovi k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala vykonávanie diela. Úpravy zoznamu subdodávateľov nebudú platné bez predchádzajúceho písomného odsúhlasenia objednávateľom.
4. V prípade návrhu subdodávateľa v nadväznosti na bod 9.14 tohoto článku si objednávateľ vyhradzuje právo odmietnuť takýto návrh zhotoviteľa. Objednávateľ je oprávnený navrhovaného subdodávateľa odmietnuť v prípade, ak si tento v minulosti voči objednávateľovi nesplnil svoje záväzky riadne a včas. Dôsledkom odmietnutia je okrem iného aj nemožnosť vstupu odmietnutého subdodávateľa na stavenisko.
5. Subdodávatelia nie sú účastníkmi tohto záväzkového vzťahu a z tejto zmluvy im nevznikajú žiadne práva a povinnosti. Za ich činnosť v plnom rozsahu zodpovedá zhotoviteľ, ako keby dielo zhotovoval sám.
6. V prípade neuvedenia subdodávateľov v zmluve musí všetky práce podľa článku 3 tejto Zmluvy vykonať zhotoviteľ. Ustanovenie bodu 9.18 tohoto článku tým nie sú dotknuté.
7. Zmena subdodávateľa je možná len na základe písomného odsúhlasenia objednávateľa dodatkom k tejto zmluve.
8. Odsúhlasenie subdodávateľov objednávateľom žiadnym spôsobom nezbavuje zhotoviteľa riadne a včas plniť záväzky a povinností z tejto zmluvy a zároveň zodpovedností vyplývajúcich z nej.
9. Subdodávatelia uvedení v prílohe č. 1 Zmluvy a/alebo subdodávateľ, prostredníctvom ktorých preukazoval zhotoviteľ splnenie podmienok účasti vo verejnom obstarávaní, na základe ktorého bola uzavretá táto Zmluva, musia pred začatím poskytovania príslušného plnenia zobrať na seba vo vzťahu k objednávateľovi záväzok, že odstránia vady v súvislosti s dielom nimi poskytnutého plnenia aj na priamu výzvu objednávateľa a bez nároku na akúkoľvek odplatu alebo náhradu od objednávateľa, a to v prípade, ak zhotoviteľ riadne a včas neuspokojí nároky objednávateľa z príslušnej vady diela; tento záväzok subdodávateľa nesmie byť podmienený nad rámec podmienok uplatniteľnosti práv z vád diela v zmysle tejto zmluvy vo vzťahu medzi objednávateľom a zhotoviteľom, ani obmedzený na čas kratší, ako je trvanie zodpovedajúcej povinnosti (zodpovednosti) zhotoviteľa. Zhotoviteľ zodpovedá za to, že zabezpečí objednávateľovi príslušný platný záväzok subdodávateľa, pričom objednávateľ sa zaväzuje poskytnúť zhotoviteľovi nevyhnutnú súčinnosť. Bez splnenia povinnosti podľa tohto bodu nie je možné začať s poskytovaním príslušného plnenia.
10. Zmeniť subdodávateľa, prostredníctvom ktorého preukazoval zhotoviteľ splnenie podmienok účasti vo verejnom obstarávaní, môže zhotoviteľ len v prípade, ak tento subdodávateľ prestal spĺňať podmienky podľa ustanovenia § 32 ods. 1 ZoVO alebo nie je schopný poskytnúť plnenie, pričom v prípade prechodnej neschopnosti, len ak by táto ohrozovala alebo znemožňovala riadne a včasné vykonávanie/vykonanie dielom, prípadne toto plnenie poskytnúť odmieta. Zhotoviteľ je povinný preukázať splnenie podmienok pre zmenu subdodávateľa podľa prvej vety tohto bodu.
11. Objednávateľ môže kedykoľvek požiadať zhotoviteľa, aby bezodkladne prestal vykonávať dielo prostredníctvom svojho subdodávateľa, v prípade že tento nevie hodnoverne preukázať svoju odbornú spôsobilosť alebo je nedbanlivý v riadnom plnení svojich zmluvných alebo zákonných povinností. Objednávateľ, resp. jeho stavebný dozor, môže upozorniť zhotoviteľa na porušenie povinností alebo správanie jeho subdodávateľa a poskytnúť mu primeranú lehotu na zabezpečenie nápravy. Ak v stanovenej lehote nedôjde k náprave, je objednávateľ oprávnený využiť právo podľa prvej vety tohto bodu. Tento subdodávateľ bude zhotoviteľom čo najskôr nahradený iným subdodávateľom. Takáto zmena subdodávateľa nemá vplyv na termíny dokončenia diela, ani na zmluvnú cenu. Všetky náklady spojené so zabezpečením nového subdodávateľa znáša zhotoviteľ.
12. Objednávateľ je v opodstatnených prípadoch oprávnený rozhodnúť o znížení rozsahu diela a vyzvať zhotoviteľa na uzatvorenie dodatku k Zmluve. V takomto prípade bude rozsah diela upravený formou dodatku k tejto Zmluve. Ak vzhľadom na zníženie rozsahu diela je odôvodnená aj zmena termínu realizácie diela uvedeného v tejto Zmluve alebo harmonograme, je objednávateľ oprávnený po dohode so zhotoviteľom stanoviť aj nový (kratší) termín ukončenia a odovzdania diela.
13. Zhotoviteľ nesmie stavbu ako celok odovzdať inému subjektu.
14. Zhotoviteľ nevykonáva žiadne zmeny prác a materiálov bez odsúhlasenia stavebného dozoru a objednávateľa. Všetky požiadavky na prípadné technicky zdôvodnené zmeny doložené súhlasným stanoviskom projektanta, musia byť zapísané do stavebného denníka a až po ich písomnom odsúhlasení objednávateľom môže zmeny zhotoviteľ realizovať. Práce, ktoré zhotoviteľ vykoná bez súhlasu objednávateľa odchylne od zmluvných ujednaní, schválenej projektovej dokumentácie alebo jej zmien, ponuky a požiadaviek v súťažných podkladoch, nebudú uhradené a objednávateľ má právo na ich bezplatné odstránenie.
15. Zhotoviteľ písomne vyzve objednávateľa na preverenie a prevzatie všetkých vykonaných častí diela, ktoré budú v ďalšom pracovnom postupe zakryté, alebo sa stanú neprístupnými. Výzva musí byť doručená objednávateľovi písomne, najmenej 3 pracovné dni vopred. Výzva sa môže uskutočniť zápisom v stavebnom denníku, pokiaľ taký zápis zástupca objednávateľa podpíše 3 dni pred stanoveným termínom preverenia.
16. V prípade, že sa zástupca objednávateľa po riadnej výzve na preverenie vykonaných častí diela v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že tieto časti diela boli vykonané vadne, nesie náklady dodatočného odkrytia zhotoviteľ.
17. Stavebný dozor vykonáva preverovanie jednotlivých vykonaných častí diela a stavebných prác vykonaných zhotoviteľom, pričom zhotoviteľ je povinný zabezpečiť účasť svojich zamestnancov pri preverovaní a bez meškania urobiť opatrenia na odstránenie zistených závad a odchýlok od projektu.
18. Skutočnosť, že objednávateľ skontroloval výkresy, výpočty, dodávky, vzorky a vykonané práce, nezbavuje zhotoviteľa zodpovednosti za prípadne vady a nedostatky a vykonávanie kontrol tak, aby bolo zaručené riadne vykonanie diela.
19. Pri vykonávaní diela musí zhotoviteľ dodržať predpisy a normy uvedené v projektovej dokumentácii, najmä:
20. Všetky všeobecne záväzné legislatívne predpisy, najmä stavebný zákon a k nemu príslušné vykonávacie prepisy, Vyhlášku Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
21. Všetky platné Slovenské technické normy vzťahujúce sa na predmet zmluvy vydané Úradom pre normalizáciu, metrológiu a skúšobníctvo Slovenskej republiky, resp. Slovenským ústavom technickej normalizácie Bratislava.
22. Všetky výrobky navrhnuté na použitie na stavbe musia vyhovovať ustanoveniam § 43f  stavebného zákona a zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov.
23. Všetky výrobky a materiály pre stavbu musia byť navrhnuté hospodárne, kvalitne s maximálnou efektívnosťou a minimálnymi nárokmi na údržbu a prevádzku pri jej užívaní.
24. Zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
25. Vyhlášku Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia, pri stavebných prácach a prácach s nimi súvisiacimi a podrobnosti o odbornej spôsobilosti na výkon niektorých pracovných činností.
26. Vyhlášku Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.
27. Nariadenie vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko.
28. Nariadenie vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko.
29. Nariadenie vlády Slovenskej republiky č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov.
30. Nariadenie vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov.
31. Nariadenie vlády Slovenskej republiky č. 281/2006 Z. z. o minimálnych bezpečnostných a zdravotných požiadavkách pri ručnej manipulácií s bremenami.
32. Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
33. Rozhodnutia a vyjadrenia dotknutých orgánov.
34. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
35. Zhotoviteľ vykoná dielo v rozsahu, kvalite a termínoch podľa tejto Zmluvy. Zhotoviteľ je povinný presvedčiť sa v zodpovedajúcom časovom predstihu pred zahájením svojich prác a prevzatím staveniska o stavebnej pripravenosti a postupe prác vykonávaných tretími osobami, na ktoré jeho práce nadväzujú a v prípade, že predchádzajúce práce nie sú spôsobilé k riadnemu zahájeniu a vykonávaniu prác zhotoviteľa, oznámi túto skutočnosť ihneď písomne objednávateľovi. Pokiaľ tak neučiní, má povinnosť pokračovať v harmonograme prác podľa prílohy č. 3 tejto Zmluvy a sám zabezpečiť odstránenie zistených závad na vlastné náklady.
36. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
37. Zhotoviteľ zodpovedá:
38. za presné vytýčenie diela vo vzťahu k pôvodným referenčným bodom a úrovniam s ohľadom na vyššie uvedené za správnosť polohy, úrovní, rozmerov a vytýčením všetkých častí diela,
39. za zabezpečenie všetkých nevyhnutných pomôcok, zariadenia a pracovných síl potrebných k vytýčeniu a kontrolných meraní,
40. periodicky na svoje náklady zabezpečí úradne kontrolné zameranie, ktoré určí presnú polohu všetkých objektov stavby a odovzdá objednávateľovi originál týchto dokladov pri odovzdaní a prevzatí stavby,
41. v prípade, že v priebehu realizácie diela vznikne chyba v polohe, v úrovni, rozmeroch alebo vytýčení akejkoľvek časti diela, zhotoviteľ na vlastné náklady túto chybu okamžite opraví.
42. Zhotoviteľ po celý čas realizácie diela a odstraňovania jeho vád a nedorobkov:
43. zodpovedá za bezpečnosť a ochranu zdravia pri práci všetkých osôb na stavenisku, bude udržiavať stavenisko a dielo (pokiaľ nie je dokončené a odovzdané do užívania objednávateľovi) v náležitom stave tak, aby týmto osobám nehrozilo nebezpečie a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce podľa platných právnych predpisov,
44. zodpovedá počas výstavby, t. j. od začatia do úplného dokončenia za majetkovú a požiarnu ochranu diela, materiálov, zariadenia staveniska a staveniska, vrátane zariadenia a dodávok a zabezpečí na vlastné náklady všetky nevyhnutné bezpečnostné opatrenia, okrem iného výstražné značenie, dočasné oplotenie staveniska, dennú a nočnú strážnu službu a riadne osvetlenie,
45. zamedzí prístupu nepovolaných osôb na stavenisko,
46. vykoná všetky primerané opatrenia na ochranu verejnosti a životného prostredia na stavenisku i mimo neho,  zamedzeniu škody na verejnom majetku, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činností,
47. vykoná také opatrenia, aby znečistenie vzduchu a priemyselný odpad zo staveniska vznikajúci následkom realizácie diela nepresiahol hodnoty predpísané platnou legislatívou.
48. Zhotoviteľ je povinný neprekročiť hlučnosť a prašnosť svojich prác podľa platných STN a príslušných nariadení Slovenskej republiky.
49. Zhotoviteľ si na svoje náklady zabezpečí dodávky elektriny, vody a ďalších médií na stavenisko a pracovisko po celý čas realizovania diela, vrátane meračov a rozvodov. Systém rozvodov a všetky použité zariadenia budú v súlade s príslušnými normami STN. Zhotoviteľ bude hradiť poplatky za elektrinu, za vodné a stočné až do úplného dokončenia diela, vrátane prípadných poplatkov za ich pripojenie.
50. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad a suť, vzniknutý jeho činnosťou a bude ho likvidovať a ukladať len na miestach k tomu určených v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

Doklady o riadnom odvoze a likvidácií stavebného odpadu odovzdá objednávateľovi pri preberacom konaní.

Finančný obnos z demontovaných materiálov a výrobkov, ktoré sa odovzdávajú zberným surovinám, bude odovzdaný objednávateľovi.

1. Zhotoviteľ zodpovedá za zabezpečenie všetkých potrebných povolení a súhlasov v súvislosti s realizáciou diela (okrem stavebného povolenia alebo ohlásenia pre trvalé stavby) od príslušných orgánov (napr. pre práce vykonávané mimo bežnú pracovnú dobu, v noci a vo sviatkoch, prístup na stavenisko po verejných komunikáciách, zariadenie staveniska, demolácie, užívanie verejných priestorov ...).
2. Zhotoviteľ hradí všetky náklady a poplatky za dočasné využívanie komunikácií v súvislosti s prístupom na stavenisko.
3. Zhotoviteľ si zabezpečí na svoje náklady dostatočné plochy mimo staveniska, ktoré potrebuje pre účely vykonania diela v prípade, že plocha staveniska odovzdaná objednávateľom je nepostačujúca.
4. Všetky zariadenia zhotoviteľa, dočasné stavby a materiály poskytnuté zhotoviteľom sa po prevoze na stavenisko považujú za výlučne určené k vykonaniu diela a zhotoviteľ ich a ani ich časť bez súhlasu zástupcu objednávateľa neodvezie.
5. Všetky dočasné stavby zhotoviteľa musia vyhovovať platným právnym predpisom, hlavne predpisom o bezpečnosti o ochrane zdravia.
6. Zhotoviteľ sa zaväzuje, že na pracovisku:
7. bude zamestnávať pracovníkov len so zdravotnou a odbornou spôsobilosťou na určený druh pracovnej činnosti,
8. bude dodržiavať bezpečnostné, hygienické, požiarne predpisy a predpisy pre ochranu životného prostredia,
9. zabezpečí si vlastný dozor nad bezpečnosťou práce, vrátane sústavnej kontroly bezpečnosti práce pri všetkých činnostiach na stavenisku a pracovisku objednávateľa,
10. upozorní objednávateľa na všetky možné riziká, ktoré by mohli viesť pri jeho činnosti v stavbách objednávateľa k ohrozeniu života, zdravia pracovníkov objednávateľa alebo tretích osôb alebo k ohrozeniu bezpečného stavu technických zariadení a objektov,
11. bude rešpektovať zákaz fajčenia, zákaz prinášať a používať na stavenisku a v priestoroch objednávateľa akékoľvek alkoholické nápoje a omamné látky,
12. v priestoroch objednávateľa sa budú jeho zamestnanci pohybovať v pracovnom odeve viditeľne označenom názvom firmy,
13. pred vstupom na stavenisko odovzdá zástupcovi objednávateľa zoznam zamestnancov, ktorí budú priamo vykonávať práce na predmete zmluvy a v prípade potreby ho aktualizovať,
14. preukázateľne oboznámi svojich zamestnancov o zákaze pohybu, resp. zdržiavania sa na pracoviskách, ktoré nesúvisia s výkonom objednaných prác bez vedomia a súhlasu objednávateľa.
15. Zhotoviteľ odškodní v plnej výške objednávateľa za všetky nároky tretích osôb ohľadne porušenia patentových práv, práv k ochranným známkam alebo k obchodnému menu alebo iných chránených práv vo vzťahu k materiálu alebo zariadeniam zhotoviteľa používaných pre dielo, alebo v súvislosti s ním a za všetky vzniknuté škody, náklady, poplatky a výdaje vzniknuté z týchto dôvodov alebo v súvislosti s nimi.
16. Zhotoviteľ vyhlasuje, že má uzavretú poistnú zmluvu zodpovednosti za škodu s poistným limitom minimálne 1 000 000,- Eur. Zhotoviteľ vyhlasuje, že na základe poistnej zmluvy je poistený pre prípad, ak bude objednávateľovi spôsobená v súvislosti s vykonávaním diela podľa tejto Zmluvy akákoľvek škoda vrátane škody, ktorá nebola spôsobená zavinením zhotoviteľa, najmä (ale nie výlučne) škoda vzniknutá v dôsledku poškodenia, zničenia, odcudzenia alebo straty majetku objednávateľa. Poistné zmluvy, ktoré obsahujú toto poistenie zhotoviteľ na požiadanie predloží objednávateľovi.
17. Zhotoviteľ berie na vedomie, že počas vykonávania diela môžu byť v mieste staveniska prítomní zamestnanci objednávateľa, ktorých pracovisko sa nachádza v priestoroch, v ktorých bude dielo vykonávané.
18. Objednávateľ si vyhradzuje právo na kontrolu zamestnancov zhotoviteľa, či v zmysle bodu 9.44 písm. a) majú požadovanú odbornú spôsobilosť (výučný list, certifikát) a či sú zamestnancami zhotoviteľa.

**Článok 10**

**Kontrola plnenia predmetu zmluvy**

1. Kontrola plnenia realizácie stavebného diela:
2. stavebný dozor objednávateľa pri vykonávaní diela bude vykonávať: ........................... (tel.: .......................; e-mail: ....................) s osvedčením o vykonávaní odbornej skúšky na činnosť stavebný dozor, resp. s oprávnením vykonávať činnosť stavebného dozoru pre predmetné stavebné dielo. Objednávateľ nahlási stavebného s jeho kontaktnými údajmi najneskôr ku dňu odovzdania staveniska. Stavebný dozor si môže prizvať k výkonu svojej činnosti ďalšie osoby.
3. Zhotoviteľ poveruje výkonom činnosti stavbyvedúceho: ......................... (tel.: .......................; e-mail: ....................) s evidenčným číslom: .......... . V jeho neprítomnosti ho zastupuje v plnom rozsahu: ............................. (tel.: .......................; e-mail: ....................).
4. Stavebný dozor v priebehu realizácie stavby sleduje, či sa práce vykonávajú podľa dokumentácie, dohodnutých podmienok, technických noriem, návodov výrobcov, bezpečnostných a iných právnych predpisov. Na zistené nedostatky bezodkladne upozorňuje zápisom do stavebného denníka.
5. Zamestnanec poverený výkonom stavebného dozoru je oprávnený zastupovať objednávateľa na rokovaniach vo veciach technických.
6. Stavebný dozor má prístup na všetky miesta, kde sa vykonáva dielo alebo skladuje potrebný materiál. Na vyžiadanie mu musia byť predložené výkresy, vzorky materiálov, výsledky kontrol kvality, atesty a iné podklady súvisiace s vykonávaním diela.
7. Stavebný dozor je oprávnený dať pokyny, ktoré sú potrebné na riadne vykonávanie diela podľa zmluvy  do stavebného denníka.
8. Stavebný dozor je oprávnený dať zamestnancom zhotoviteľa príkaz prerušiť vykonávanie diela, pokiaľ zodpovedný zástupca zhotoviteľa nie je na stavbe prítomný, a to v prípade, že je ohrozená bezpečnosť vykonávaného diela, život alebo zdravie osôb na stavbe, alebo hrozia iné vážne škody.
9. Zhotoviteľ odovzdá objednávateľovi:
10. pred začatím vykonávania diela, resp. pred vykonávaním jednotlivých druhov prác, technologické postupy (technologické predpisy záväzné pre vykonávanie prác),
11. pri odovzdaní diela, doklady o kvalite zabudovávaných materiálov (najmä prehlásenie o zhode, certifikáty, meracie protokoly) v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a s ním súvisiacimi všeobecne záväznými právnymi predpismi, z ktorých budú zrejmé technické parametre a charakteristiky materiálov (napr. vyhlášky Ministerstva dopravy, výstavby a regionálneho rozvoja Slovenskej republiky č.162/2013 Z. z ktorou sa ustanovuje zoznam skupín stavebných výrobkov a systémy posudzovania parametrov).
12. Zhotoviteľ predloží zástupcovi objednávateľa:
13. Vzorky materiálov, výrobkov a prvkov, ktoré majú byť použité pri vykonávaní diela. Použijú sa len materiály, výrobky a prvky schválené zástupcom objednávateľa.
14. Certifikáty, resp. vyhlásenia o zhode s právnymi predpismi na všetky materiály, výrobky a zariadenia, ktoré majú byť použité pri vykonávaní diela.
15. Doklady musia byť predložené ku kontrole pred zabudovaním jednotlivých výrobkov a materiálov a do ukončenia diela ich archivuje zhotoviteľ. Objednávateľovi ich zhotoviteľ odovzdá pri odovzdaní a prevzatí diela.
16. Zhotoviteľ vykoná na vlastné náklady všetky skúšky, kontroly a merania v súlade s príslušnými STN, špecifikáciami alebo skúšobným plánom:
17. kontrolou dodávaného materiálu pri vstupe na stavenisko,
18. kontrolou po zabudovaní materiálov a vykonaní prác v rámci príslušnej časti diela,
19. informuje objednávateľa (stavebný dozor) o pripravovaných kontrolách, kontrolných skúškach a meraniach minimálne 3 pracovné dni pred ich uskutočnením a písomné doklady o ich úspešnom uskutočnení odovzdá objednávateľovi pri odovzdaní diela.
20. Zhotoviteľ sa zaväzuje, že umožní výkon kontroly zo strany oprávnených osôb na výkon kontroly kedykoľvek od podpisu tejto Zmluvy.
21. Oprávnené osoby na výkon kontroly sú oprávnené vstupovať do objektov, zariadení, prevádzok a iných priestorov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, stavebné denníky, vzorky výrobkov a materiálov, alebo iné ďalšie doklady súvisiace s touto Zmluvou.
22. Oprávnené osoby na výkon kontroly sú:
23. Ministerstvo financií Slovenskej republiky a ním poverené osoby.
24. Najvyšší kontrolný úrad Slovenskej republiky, príslušná Správa finančnej kontroly, Certifikačný orgán a nimi poverené osoby.
25. Orgán auditu, jeho spolupracujúce orgány a nimi poverené osoby.
26. Osoby prizvané orgánmi uvedenými v písmene a) až c) tohto bodu v súlade s príslušnými právnymi predpismi.
27. Osoby písomne poverené výkonom kontroly objednávateľom.
28. Slovenský atletický zväz a ním poverené osoby.
29. Zhotoviteľ je bezodkladne povinný prijať opatrenia na nápravu nedostatkov zistených kontrolou, overovaním na mieste v zmysle Správy z kontroly v lehote stanovenej oprávnenými osobami na výkon kontroly a zároveň zaslať objednávateľovi informáciu o splnení opatrení prijatých na nápravu zistených nedostatkov bezodkladne po ich splnení.

**Článok 11**

**Stavebný denník**

1. Zhotoviteľ je povinný odo dňa prevzatia staveniska viesť stavebný denník v slovenskom jazyku o prácach a činnostiach, ktoré vykonáva. Povinnosť viesť stavebný denník končí prevzatím predmetu plnenia, vrátane odstránenia všetkých vád a nedorobkov.
2. Do denníka sa zapisujú všetky skutočnosti rozhodné pre plnenie Zmluvy najmä:

* dátum, pracovná doba, počasie,
* počet zamestnancov na stavbe, ich pracovné nasadenie na jednotlivé práce,
* druh a počet strojov, ich pracovné nasadenie, výkony,
* popis o postupe vykonávaných prác s odvolaním sa na technický predpis,
* obsah a rozsah vykonaných prác s posúdením kvality,
* dodávky stavebných materiálov, výrobkov, zariadení, konštrukcií a montážneho materiálu, vrátane sprievodnej dokumentácie najmä osvedčení a certifikátov o materiáloch a výrobkoch, množstvo, skutočnú kvalitu,
* údaje o zistených vadách pri preberaní výrobkov a dodávok,
* druh vykonávaných prác a dodávok s uvedením príslušnej položky v rozpočte alebo projekte,
* záznam o pripravenosti prác pre nasledujúce vykonanie prác, najmä u prác, ktoré budú ďalším postupom zakryté s výzvou na ich preverenie,
* prerušenie alebo zastavenie prác na stavbe alebo objekte s uvedením príčiny,
* vykonané skúšky, ich výsledky a dokumentovanie,
* rozhodujúce okolnosti vplývajúce na kvalitu diela,
* záznamy o kontrole lešení, výťahov...atď., ktoré boli kontrolované po prerušení prác,
* závažné udalosti spôsobené živelnými udalosťami, úrazy, ku ktorým došlo pri vykonávaní prác,
* záznamy o poučení zamestnancov,
* záznamy o všetkých vykonaných zmenách pri realizácii stavby v porovnaní s dokumentáciou a Zmluvou s uvedením, kto dal na ne súhlas,
* záznamy o výškových a smerových meraniach, vrátane dokumentácie o výsledkoch merania.

1. Denné záznamy sa píšu do staveného denníka s očíslovanými listami jednak pevnými,   
   jednak perforovanými na dva oddeliteľné priepisy. Perforované listy sú číslované   
   zhodne s pevnými listami.
2. V denníku sa vyznačia doklady, ktoré sa v jednom vyhotovení ukladajú priamo na stavenisku. Jedná sa najmä o výkresy dokumentujúce odchýlky od projektovej dokumentácie, prehľad skúšok každého druhu, atď.
3. Denné záznamy čitateľne zapisuje a podpisuje stavbyvedúci, prípadne jeho zástupca v ten deň, keď sa práce vykonali, alebo keď nastali okolnosti, ktoré sú predmetom zápisu. Pri denných zápisoch sa nesmú vynechávať voľné miesta.
4. Okrem stavbyvedúceho môže robiť potrebné záznamy do denníka stavebný dozor objednávateľa, zamestnanec projektanta poverený výkonom autorského dozoru, orgány štátneho stavebného dohľadu a prípadne iné orgány štátnej správy a na to splnomocnení zástupcovia zhotoviteľa a objednávateľa, koordinátor bezpečnosti práce na stavenisku.
5. Ak stavbyvedúci nesúhlasí so záznamom objednávateľa alebo projektanta, je povinný pripojiť   
   k záznamu do 3 pracovných dní svoje vyjadrenie, inak sa predpokladá, že s obsahom záznamu súhlasí.
6. Ak je na stavbe stavebný dozor objednávateľa, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. V prípade, že je na stavbe občasný stavebný dozor objednávateľa je zhotoviteľ povinný najmenej raz do týždňa zaslať objednávateľovi doporučene priepis záznamov v denníku, ak ich stavebný dozor neprevezme osobne na stavbe.
7. Kópiu denníka archivuje zhotoviteľ 10 rokov od protokolárneho odovzdania a prevzatia diela.
8. Objednávateľ prostredníctvom stavebného dozoru sleduje obsah stavebného denníka a k záznamom v ňom uvedeným dáva svoje stanoviská v prípade, že s obsahom zápisu nesúhlasí do 3 pracovných dní s uvedením dôvodov, inak sa predpokladá, že s obsahom záznamu súhlasí.

Okrem toho do denníka zapisuje:

* údaje o zistených vadách a odchýlkach pri realizácii diela od dokumentácie stavby s určením lehoty na ich odstránenie zhotoviteľom,
* požiadavky na zhotoviteľa, ktoré vyplynuli z rokovaní zúčastnených na realizácii stavby,
* požiadavky na odstránenie chýb a nekvalitných prác,
* stanoviská kontrolných orgánov štátnej správy a štátneho stavebného dohľadu, ktoré boli objednávateľovi zaslané písomne,
* prípadné požiadavky na práce nad rozsah Zmluvy,
* súhlas s náhradným technickým riešením pri zmenách vzniknutých počas realizácie a zmenu materiálov, pokiaľ je k ním predchádzajúci kladný súhlas projektanta,
* záznam o prevzatí prác, ktoré budú v ďalšom postupe výstavby zakryté alebo neprístupné.

1. Pre každý stavebný objekt bude zhotoviteľ viesť samostatný stavebný denník, pokiaľ sa zmluvné strany nedohodnú inak.
2. Zmluvné strany sa dohodli, že originály stavebných denníkov odovzdá zhotoviteľ objednávateľovi pri odovzdaní diela.

**Článok 12**

**Stavenisko**

1. Objednávateľ písomne vyzve zhotoviteľa na prevzatie a odovzdanie staveniska. Zhotoviteľ je povinný prevziať stavenisko v lehote do 10 dní po výzve objednávateľa. Lehota na vykonanie diela začne plynúť okamihom prevzatia a odovzdania staveniska. Reálna realizácia diela začne do 5 dní po odovzdaní a prevzatí staveniska.
2. Pri odovzdaní a prevzatí staveniska odovzdá objednávateľ zhotoviteľovi celé stavenisko, prípadne jeho časť, vrátane hraníc vonkajších plôch.
3. Zhotoviteľ zabezpečí k stavenisku príjazdové cesty a prívod elektrickej energie a iných potrebných médií tak, aby ich mohol použiť na prípravu a vykonanie prác.
4. O výsledku preberania a odovzdania staveniska spíšu zástupcovia zhotoviteľa a objednávateľa zápisnicu.
5. Objednávateľ je povinný umiestniť na viditeľnom mieste, ktoré je prístupné širokej verejnosti v mieste realizácie rekonštrukcie veľkoplošnú reklamnú tabuľu (panel) s rozmermi minimálne 250x150 cm, ktorá obsahuje:

a) v primeranej veľkosti logo Ministerstva, ktoré je zverejnené na webovom sídle Ministerstva (https://www.minedu.sk/logo/) s textom „Projekt je spolufinancovaný sumou 250 000 eur zo štátneho rozpočtu Slovenskej republiky“ a

b) informáciu o cieľoch a zámeroch národného športového projektu,

c) v primeranej veľkosti logo Slovenského atletického zväzu, ktoré je zverejnené na jeho webovom sídle (https://www.atletika.sk).

**Článok 13**

**Odovzdanie a prevzatie predmetu Zmluvy**

1. Zhotoviteľ splní zmluvný záväzok podľa čl. 3 riadnym vykonaním a odovzdaním diela objednávateľovi nasledovne:
2. Zhotoviteľ odovzdá a objednávateľ preberie dokončené dielo schopné samostatného užívania.
3. Zhotoviteľ je povinný písomne objednávateľovi oznámiť 14 dní vopred vykonanie diela, t. j. pripravenosť na odovzdanie diela s navrhovaným termínom odovzdania a prevzatia diela na základe preberacieho konania. Objednávateľ určí termín preberacieho konania a oznámi ho zhotoviteľovi najneskôr 7 dní pred týmto termínom.
4. Zhotoviteľ v prípade, že sa stavba odovzdáva vykonaním skúšok potrebných k užívaniu diela a jeho kolaudácii, musí oznámiť objednávateľovi deň ich začatia. Ku dňu odovzdania diela zhotoviteľ pripraví všetky doklady potrebné k odovzdaniu, najmä doklady o vykonaných skúškach, atesty, certifikáty materiálov, výrobkov a zariadení zabudovaných v stavbe, návody na obsluhu, záručné listy a kompletnú sadu projektovej dokumentácie skutočného vyhotovenia vo všetkých profesiách realizovaných v rámci diela (zhotoviteľ odovzdá dokumentáciu skutočného vyhotovenia v tlačenej aj digitálnej podobe vo formáte. dwg).
5. O odovzdaní a prevzatí diela spíše objednávateľ spoločne so zhotoviteľom preberací protokol o odovzdaní a prevzatí diela, podľa prílohy č. 3 k vyhláške Ministerstva výstavby a regionálneho rozvoja Slovenskej republiky č. 83/2008 Z. z., ktorou sa vykonáva zákon č. 254/1998 Z. z. o verejných prácach v znení neskorších predpisov.
6. Ak objednávateľ odmietne predmet plnenia prevziať, spíše objednávateľ a zhotoviteľ zápisnicu, v ktorej uvedú svoje stanoviská a ich odôvodnenie.
7. Zhotoviteľ odstráni svoje zariadenia, materiál a stroje zo staveniska do termínu odovzdávacieho a preberacieho konania, najneskôr však do 5 dní po odovzdaní stavby. Po vyprataní staveniska je zhotoviteľ povinný uviesť stavenisko do pôvodného stavu (terénne úpravy).
8. Po uplynutí lehoty uvedenej v písm. f) tohto článku môže zhotoviteľ ponechať na stavenisku len stroje, zariadenia a materiál potrebné na odstránenie vád a nedorobkov, s ktorými objednávateľ stavbu prevzal, ak termín na ich odstránenie je dlhší ako 5 dní. Ponechané stroje, zariadenia a materiál musí zhotoviteľ umiestniť tak, aby neprekážali bezpečnej prevádzke (užívaniu) budovy objednávateľa.
9. Pri nesplnení povinnosti podľa písm. f), g) tohto článku je zhotoviteľ povinný zaplatiť objednávateľovi zmluvnú pokutu vo výške 100,00 eur za každý aj začatý deň omeškania s odstránením strojov, zariadení a materiálu až do dňa skutočného vypratania staveniska. Túto čiastku môže objednávateľ stiahnuť z kolaudačnej raty (zádržného).
10. Práce musia byť vykonané tak, aby ku dňu odovzdania vykonaného diela boli jednotlivé časti diela užívania schopné bez vád a nedorobkov.
11. Za dokončené dielo sa považuje dielo po kompletnom vyhotovení podľa dohodnutého rozsahu a po odstránení všetkých vád a nedorobkov.

**Článok 14**

**Podmienky odstúpenia od Zmluvy**

1. Odstúpenie od Zmluvy musí byť oznámené zmluvnej strane písomne a je účinné dňom preukázateľného doručenia oznámenia o odstúpení zmluvnej strane.
2. Objednávateľ môže odstúpiť od Zmluvy v nižšie uvedených prípadoch:
3. Ak bolo na zhotoviteľa začaté v priebehu vykonávania diela konkurzné konanie alebo vstúpil do likvidácie.
4. Ak je zhotoviteľ v omeškaní oproti harmonogramu uskutočnenia stavebných prác (príloha č. 3) a ani v dodatočnej lehote určenej objednávateľom príslušnú časť diela (stavebné práce) nevykoná.
5. Ak zhotoviteľ nepredložil objednávateľovi v dojednanej lehote Certifikát WA potvrdzujúci, že dielo spĺňa podmienky uvedené v článku 3 bod 3.1 tejto Zmluvy.
6. Ak zhotoviteľ v súvislosti s plnením Zmluvy uzavrel takú dohodu, ktorá predstavuje porušenie podmienok tejto Zmluvy.
7. Ak napriek písomnému upozorneniu objednávateľom v stavebnom denníku nie sú zo strany zhotoviteľa dodržané platné predpisy BOZP, požiarnej ochrany a ochrany životného prostredia na stavbe.
8. Ak ani po výzve objednávateľa v stavebnom denníku zhotoviteľ nezabezpečí súlad vykonávania diela s požiadavkami objednávateľa, touto Zmluvou a jej prílohami, príslušnou projektovou dokumentáciou, platnými STN, technologickými predpismi a pod.
9. Ak v priebehu vykonávania diela bol štatutárny orgán, alebo člen štatutárneho orgánu zhotoviteľa právoplatne odsúdený za trestný čin, ktorého podstata súvisí s podnikaním.
10. Ak zhotoviteľ podstatným spôsobom porušil svoje zmluvné povinnosti.
11. Zhotoviteľ môže odstúpiť od Zmluvy v nižšie uvedených prípadoch, ktoré stanovuje Zmluva:
12. Ak objednávateľ podstatným spôsobom porušil povinnosti z nej vyplývajúce a tým zhotoviteľovi znemožnil vykonanie diela.
13. Ak je objednávateľ aj napriek písomnej výzve zhotoviteľa, s určením dodatočnej lehoty, neodôvodnene viac ako 3 mesiace v omeškaní s úhradou svojho splatného záväzku z tejto Zmluvy.
14. Nárok na úhradu ceny za časť diela vykonanú zhotoviteľom ku dňu odstúpenia od Zmluvy zostáva zachovaný.
15. Zhotoviteľ protokolárne odovzdá a objednávateľ prevezme práce, ktoré zhotoviteľ vykonal v priebehu realizácie diela, najneskôr do 30 dní po odstúpení od Zmluvy. Zhotoviteľ je povinný predložiť overiteľné vyúčtovanie vykonaných služieb, prác a dodávok, vrátane dokladov (atesty, certifikáty, skúšky, atď.).
16. V prípade odstúpenia od Zmluvy sa na určenie ceny dovtedy vykonanej časti diela použijú primerane ustanovenia tejto Zmluvy o cene diela s prihliadnutím na prípadné nároky z vád diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane zhotoviteľa, má objednávateľ nárok na náhradu nevyhnutných nákladov, ktoré mu vznikli v dôsledku obstarania nového zhotoviteľa, ktorý dielo realizuje. V záujme zabezpečenia pokračovania prác na predmete Zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa vlastnícke alebo iné právo k vybudovaným zariadeniam, lešeniam a inému vybaveniu, ktoré sa už nachádzajú na pracovisku/stavenisku, ako i k dodaným hmotám a stavebným dielcom, a to za obvyklú cenu primeranú opotrebeniu a stavu týchto vecí.

**Článok 15**

**Záručná doba, zodpovednosť za vady a škody**

1. Zhotoviteľ zodpovedá za to, že dielo je zhotovené podľa podmienok tejto Zmluvy, že pri odovzdaní a počas záručnej doby bude mať dohodnuté vlastnosti, že zodpovedá platným technickým predpisom a STN, predpisom, normám a podmienkam Svetovej atletiky (WA), vyhláškam a zákonom, ktoré sa na neho vzťahujú a nemá vlastnosti, ktoré by rušili, alebo znižovali hodnotu alebo schopnosť jeho používania.
2. Zhotoviteľ zodpovedá za to, že dodaný materiál a práce vynaložené na vykonanie diela sa zhodujú s údajmi uvedenými v súpise prác a dodávok.
3. Zmluvné strany zodpovedajú za škody spôsobené vlastným zavinením, ako i za škody zavinené osobami, ktoré použijú na splnenie svojich záväzkov.
4. Zhotoviteľ poskytuje objednávateľovi záruku za akosť diela počas plynutia záručnej doby. Záručná doba týkajúca sa diela vykonaného na základe tejto Zmluvy je **60 mesiacov** a začína plynúť dňom úspešného protokolárneho prevzatia diela objednávateľom, t. j. dňom ukončenia preberacieho konania pokiaľ je dielo prevzaté bez vád a nedorobkov. V prípade prevzatia diela s drobnými vadami, nebrániacimi v užívaní diela, dňom vydania potvrdenia o ich odstránení. Objednávateľ nie je povinný dielo prevziať v prípade, ak na ňom viaznu akékoľvek vady alebo nedorobky. Pre vylúčenie pochybností zmluvné strany potvrdzujú, že dielo sa nepovažuje za riadne dokončené bez vád v prípade, ak nespĺňa podmienky Svetovej atletiky (WA) uvedené v článku 3 bod 3.1 tejto Zmluvy.
5. Zhotoviteľ zodpovedá za vady, ktoré má dielo v čase jeho odovzdania objednávateľovi a vady zistené počas plynutia záručnej doby uvedenej v bode 15.4 tohto článku Zmluvy.
6. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
7. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok.
8. Zmluvné strany sa dohodli pre prípad vady predmetu diela, že počas záručnej lehoty má objednávateľ právo požadovať a zhotoviteľ povinnosť bezplatného odstránenia vady. Všetky náklady súvisiace s odstránením vady, vrátane potrebných kontrol kvality, hradí zhotoviteľ.
9. Zhotoviteľ musí na vlastné náklady odstrániť všetky škody na vykonaných prácach alebo ich častiach, ktoré vzniknú počas obdobia od začatia prác do ich protokolárneho prevzatia objednávateľom a všetky vady, ktoré sa prejavia v záručnej dobe.
10. Zhotoviteľ je zodpovedný za všetky škody na diele spôsobené ním alebo jeho subdodávateľom počas alebo v dôsledku odstraňovania vád a vykonávania opráv počas záručnej doby.
11. Zhotoviteľ je povinný uhradiť škody vzniknuté z uplatnených vád počas záručnej doby.
12. Zhotoviteľ zaručuje, že použité materiály sú nové, v prvej akostnej triede, zodpovedajú požiadavkám objednávateľa a štandardom dohodnutým v tejto Zmluve.

**Článok 16**

**Uplatňovanie vád**

1. Zhotoviteľ zodpovedá za vady diela, ktoré objednávateľ zistí počas realizácie diela, preberacieho konania, kolaudačného konania, v záručnej dobe a ktoré včas uplatní (reklamuje).
2. Počas záručnej doby má objednávateľ právo v prípade vady diela požadovať ich odstránenie a zhotoviteľ povinnosť bezplatne odstrániť reklamované vady diela.
3. Objednávateľ prípadné reklamácie vady diela v záručnej dobe uplatní bezodkladne po ich zistení písomnou formou do rúk zodpovedného zástupcu zhotoviteľa. Reklamované vady opíše, prípadne uvedie, ako sa prejavujú.
4. Presný názov miesta, kde sa uplatňujú vady, bude uvedený v preberacom protokole. Objednávateľ je tiež oprávnený vady uplatniť písomne u zhotoviteľa na adrese jeho sídla uvedenej v článku 1 tejto Zmluvy.

**Článok 17**

**Odstraňovanie vád**

1. V prípade uplatnenia vád podľa článku 16 bod 16.3 objednávateľom v záručnej dobe sa zhotoviteľ zaväzuje bezodplatne a bez zbytočného odkladu ich odstrániť.
2. Do 48 hodín od doručenia oznámenia o uplatnení vád sa zhotoviteľ zaväzuje vykonať obhliadku a najneskôr do 1 - 3 kalendárnych dní (podľa rozsahu vady) odo dňa doručenia oznámenia o uplatnení vád objednávateľa ich začať odstraňovať a v čo najkratšom technicky možnom čase ich odstrániť. Lehota odstránenia vád sa dohodne písomnou formou a môže byť maximálne 14 kalendárnych dní, ak sa v odôvodnených prípadoch zmluvné strany nedohodnú inak.
3. V prípade, že zhotoviteľ nezačne odstraňovať vady diela v dohodnutom čase alebo uplatnené vady v dohodnutej lehote riadne neodstráni, môže objednávateľ nechať vykonať odstránenie vady treťou osobou a náklady na odstránenie vady budú uhradené z bankovej záruky podľa článku 7 bod 7.5 tejto Zmluvy. Záruka zhotoviteľa za akosť diela podľa čl. 15 tým nie je dotknutá. Príslušná banka je povinná požadovanú čiastku nákladov vynaložených na odstránenie vád v plnej výške uhradiť do 14 dní od doručenia žiadosti o plnenie z bankovej záruky.
4. Na písomnú žiadosť objednávateľa je zhotoviteľ povinný bez zbytočného odkladu uplatnené vady odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád až do rozhodnutia súdu zhotoviteľ.
5. Ak počas kolaudačného konania budú zistené orgánmi štátnej správy vady a nedorobky, ktoré bránia užívaniu, resp. bezpečnej prevádzke diela, a neboli uvedené v preberacom protokole podľa čl. 13 bod 13.1 písm. d), zhotoviteľ ich okamžite bezplatne odstráni.
6. Záručná doba neplynie po dobu, po ktorú objednávateľ nemôže dielo užívať alebo ho môže užívať len v obmedzenom rozsahu.

**Článok 18**

**Zmluvné sankcie**

1. Objednávateľ je oprávnený žiadať od zhotoviteľa zmluvnú pokutu vo výške 1 500,00 eur za každý aj začatý kalendárny deň omeškania so zhotovením diela alebo dodaním Certifikátu WA oproti termínom uvedeným v harmonograme prác, ktorý je prílohou č. 3 tejto Zmluvy alebo v tejto Zmluve.
2. Ak zhotoviteľ neodstráni uplatnené vady diela uvedené v preberacom protokole alebo uplatnené objednávateľom počas záručnej doby v dohodnutej lehote, zaplatí objednávateľovi zmluvnú pokutu vo výške 1 500,00 eur za každý aj začatý deň omeškania, a to za každý jednotlivý prípad (vadu alebo nedorobok).
3. Ak objednávateľ neuhradí faktúru za vykonanie diela v termíne podľa článku 6 bod 6.3 tejto Zmluvy, je povinný uhradiť zhotoviteľovi úrok z omeškania podľa ustanovenia § 369 ods. 2 Obchodného zákonníka v znení zákona č. 9/2013 Z. z. a v znení § 1 ods. 1 vykonávacieho vládneho nariadenia č. 21/2013 Z. z. k Obchodnému zákonníku v nadväznosti na nariadenie vlády č. 303/2014 Z. z.
4. V prípade, ak dielo nebude spĺňať podmienky Svetovej atletiky (WA)uvedené v článku 3 bod 3.1 tejto Zmluvy a nebude tak možné zo strany zhotoviteľa predložiť Osvedčenie Slovenského atletického zväzu, objednávateľ je oprávnený požadovať od zhotoviteľa uhradenie zmluvnej pokuty vo výške 30% z celkovej ceny diela.
5. V prípade, ak zhotoviteľ poruší svoju povinnosť vyplývajúcu z článku 9 bod 9.13 tejto Zmluvy, objednávateľ bude povinný požadovať od zhotoviteľa uhradenie zmluvnej pokuty vo výške 10% z celkovej ceny diela.
6. V prípade nesplnenia záväzkov vyplývajúcich z tejto Zmluvy, u ktorých nie je výška sankcií samostatne riešená, uhradí ten, kto poruší svoju povinnosť zo záväzkového vzťahu druhej strane zmluvnú pokutu vo výške 50,00 eur za každý aj začatý deň omeškania a za každý jednotlivý prípad, odkedy porušenie povinnosti trvá na základe vystavenej faktúry zmluvnej strany.
7. Pokuty vyplývajúce z nedodržania podmienok uvedených v rozhodnutiach oprávnených orgánov, ako aj pokuty vyplývajúce z prípadných ďalších rozhodnutí, znáša zhotoviteľ v miere zodpovedajúcej jeho zavineniu.

V prípade, že tieto pokuty budú uložené priamo objednávateľovi, zhotoviteľ je povinný na základe faktúry vyhotovenej objednávateľom tieto pokuty uhradiť.

1. Ak objednávateľovi vznikne škoda z dôvodu nedodržania termínu vykonania diela, vrátane nedodržania termínu doručenia Osvedčenia Slovenského atletického zväzu v zmluvnom termíne, pričom toto omeškanie vzniklo z dôvodov na strane zhotoviteľa (napríklad z dôvodu porušenia článku 9 bod 9.13 tejto Zmluvy a následkov takéhoto porušenia), zhotoviteľ je povinný túto škodu objednávateľovi uhradiť v celom rozsahu.
2. V prípade, že zhotoviteľ v záručnej dobe po výzve objednávateľa v dohodnutej lehote neodstráni v zmysle článku 17 tejto Zmluvy uplatnené (reklamované) vady, zabezpečí ich odstránenie objednávateľ prostredníctvom tretej osoby (dodávateľskou formou) na náklady zhotoviteľa. Na úhradu nákladov vynaložených na odstránenie reklamovaných vád bude použitý depozit alebo banková záruka. Pri použití finančných prostriedkov na tento účel nie je potrebný súhlas zhotoviteľa.
3. Ak na základe pochybenia zhotoviteľa pri realizácii diela bude objednávateľovi odobratá, alebo krátená štátna dotácia, je zhotoviteľ povinný vzniknutú škodu objednávateľovi uhradiť v plnej výške.
4. Úhrada zmluvnej pokuty nezbavuje zhotoviteľa povinnosti uhradiť objednávateľovi náhradu škody, povinnosti dielo riadne dokončiť, ani jeho ďalších povinnosti podľa Zmluvy.
5. Zhotoviteľ si je vedomý, že objednávateľ si objednal dielo za účelom uvedeným v článku 3 bod 3.1 tejto Zmluvy, pričom pre takýto spôsob použitia je nevyhnutné, aby dielo spĺňalo podmienky Svetovej atletiky (WA) uvedené v článku 3 bod 3.1 tejto Zmluvy. V prípade, ak dielo tieto podmienky nebude spĺňať, vznikne objednávateľovi škoda, ktorú je zhotoviteľ povinný uhradiť mu v celom rozsahu.
6. Zmluvné strany sa dohodli, že uplatnené zmluvné pokuty sa nezapočítavajú na náhradu škody.
7. Lehota splatnosti zmluvných pokút je do 30 dní odo dňa doručenia dokladu, ktorým bude stanovená zmluvná pokuta.

**Článok 19**

**Ostatné dojednania**

1. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nepoužijú na iné účely ako pre plnenie podmienok tejto Zmluvy.
2. Zhotoviteľ vyhlasuje, že zabezpečí vykonávanie diela zamestnancami s potrebnými osvedčeniami a oprávneniami v zmysle platnej legislatívy.
3. Zhotoviteľ bude informovať objednávateľa o stave rozpracovaného diela na poradách (kontrolných dňoch), ktoré bude zhotoviteľ organizovať podľa potreby. Ich stálymi účastníkmi budú poverení zástupcovia objednávateľa a  poverení zástupcovia zhotoviteľa.
4. Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne platné predpisy a technické normy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených zamestnancov zmluvných strán a rozhodnutiami a vyjadreniami dotknutých orgánov štátnej správy.
5. Zmluvné strany sa dohodli, že všetky spory vyplývajúce z tejto Zmluvy budú riešené dohodou zmluvných strán a rokovaním štatutárnych zástupcov zmluvných strán; v prípade pretrvávajúcich nezhôd cestou príslušného súdu Slovenskej republiky.
6. Ak sa vyskytnú rozpory v dokumentoch a plnení Zmluvy, postupne majú prioritu:
7. Zmluva o dielo a jej príloha č. 2 – vyplnený a ocenený Výkaz výmer – Rozpočet,
8. podklady a podmienky z verejného obstarávania,
9. projektová dokumentácia.
10. Objednávateľ vyberie z každého dodávaného materiálu, ktorý bude použitý v rámci diela, náhodne jeden kus na účely overenia jeho technických vlastností a zašle ho do Technického a skúšobného ústavu stavebného, n.o., Bratislava. Výsledky týchto skúšok sú záväzné. Náklady na skúšky znáša strana, ktorá nebude v tomto úspešná. Ak bude výrobok vadný, zhotoviteľ je povinný celú dodávku tohto výrobku vymeniť za nový bez vád. Zhotoviteľ zodpovedá za to, že dielo napriek vráteným výrobkom bude zrealizované v lehote uvedenej v čl. 4 bod 4.3 písm. b) tejto Zmluvy.
11. Rozpory zmluvných strán neoprávňujú zhotoviteľa zastaviť práce.
12. Ak dôjde po uzatvorení Zmluvy k zmene z dôvodov na strane zhotoviteľa, nemá tento nárok na zmenu Zmluvy - predĺženie lehoty dokončenia a úhrad zvýšených nákladov.
13. Zhotoviteľ vyhlasuje, že má dostatočný počet zamestnancov, aby v zmluvných termínoch vykonal dielo podľa tejto Zmluvy. Zhotoviteľ sa zaväzuje, že v prípade, ak bude potrebovať navýšiť svoje kapacity pre realizáciu danej zákazky, je podmienkou, aby v tomto prípade zamestnal na realizáciu osoby dlhodobo nezamestnané v mieste realizácie zákazky (Mesto Spišská Nová Ves, resp. okres Spišská Nová Ves).
14. Výkresy, výpočty, výsledky overenia výpočtov alebo iné podklady, ktoré zhotoviteľovi poskytol objednávateľ pre vykonávanie diela podľa tejto Zmluvy, nesmú byť bez súhlasu objednávateľa zverejnené a použité na iné ako dohodnuté účely t. j. na vykonanie diela.
15. V prípade, ak sa akékoľvek ustanovenia tejto Zmluvy stane neplatným v dôsledku jeho rozporu s platným právnym poriadkom, nespôsobí to neplatnosť celej tejto Zmluvy. Zmluvné strany sa v takomto prípade zaväzujú vzájomným rokovaním nahradiť neplatné, alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto Zmluvou.
16. Zmluvné strany sa navzájom dohodli, že pre doručovanie akejkoľvek listiny, dokumentu, vrátane písomností súvisiacich s týmto zmluvným vzťahom budú tieto podpísané oprávneným zástupcom zmluvnej strany, ktorá oznámenie odosiela. Pokiaľ bude odosielaný faxom alebo elektronicky, na jeho platnosť je nutné bezprostredné potvrdenie odoslaním tlačenej listinnej formy. Všetky oznámenia budú zasielané doporučeným listom s doručenkou, resp. doručené iným preukazným spôsobom, pričom za riadne doručovanie sa považuje doručovanie do sídla/miesta podnikania, uvedeného na prvej strane tejto Zmluvy, pokiaľ niektorý z účastníkov Zmluvy písomne neoznámi druhému účastníkovi tejto Zmluvy inú adresu, na ktorú sa má doručovať. Zmluvné strany sa dohodli, že písomná komunikácia medzi nimi sa považuje za doručenú v deň jej prevzatia. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť skôr, za deň doručenia sa považuje deň, kedy sa zásielka dostala do sféry dispozície adresáta. V prípade, ak sa písomnosť vráti odosielateľovi s označením pošty alebo iného doručovateľa „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.
17. Všetky uvedené oznámenia budú zasielané osobám oprávneným konať vo veciach Zmluvy a v kópii osobe poverenej konať vo veciach technických.

Za zhotoviteľa: ..........................., tel.: .............................., e-mail: ..............................

..........................., tel.: .............................., e-mail: ..............................

Stavbyvedúci: ..........................., tel.: .............................., e-mail: ..............................

Geodet: ..........................., tel.: .............................., e-mail: ..............................

Za objednávateľa: ..........................., tel.: .............................., e-mail: ..............................

..........................., tel.: .............................., e-mail: ..............................

1. Zmluvné strany sa zaväzujú spracúvať osobné údaje súvisiace s touto Zmluvou v súlade s [Nariadením Európskeho parlamentu a Rady (EÚ) 2016/679](https://eur-lex.europa.eu/legal-content/SK/TXT/PDF/?uri=CELEX:32016R0679) z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a [zákonom č. 18/2018 Z. z. o ochrane osobných údajov](https://www.slov-lex.sk/pravne-predpisy/SK/ZZ/2018/18/20180525) a o zmene a doplnení niektorých zákonov v znení neskorších predpisov a môžu byť poskytnuté, sprístupnené alebo zverejnené tretím osobám len v prípade potreby podľa príslušných platných právnych predpisov. Osobné údaje budú archivované v súlade s touto Zmluvou a podľa všeobecne záväzných právnych predpisov. Ustanovenie tohto bodu platí v celom rozsahu aj pre subdodávateľov uvedených v prílohe č. 1 (Zoznam subdodávateľov) tejto Zmluvy.
2. Zmluvné strany sa dohodli, že za okolnosti vylučujúce zodpovednosť zmluvných strán podľa tejto Zmluvy sa považuje pôsobenie **„Vyššej moci“,** pričom za takúto sa považuje požiar, zemetrasenie, havária, povodeň, štrajk, embargo, administratívne opatrenie štátu, pandémia, epidémia, núdzový stav a iné také udalosti a prekážky, ktoré nastali nezávisle od vôle zmluvnej strany a bránia jej v splnení jej povinnosti, ak nemožno rozumne predpokladať, že by zmluvná strana takúto prekážku alebo jej následky mohla odvrátiť alebo prekonať, ani ju v dobe vzniku záväzku predvídať. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené.

**Článok 20**

**Záverečné ustanovenia**

1. Zhotoviteľ a objednávateľ sú viazaní touto Zmluvou, odo dňa jej podpísania zmluvnými stranami.
2. Táto Zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov **povinnému zverejneniu** v Centrálnom registri zmlúv vedenom na Úrade vlády Slovenskej republiky, resp. na internetovej stránke objednávateľa. Zhotoviteľ berie na vedomie povinnosť objednávateľa zverejniť túto Zmluvu, ako aj prípadné dodatky a jednotlivé faktúry vyplývajúce z tejto Zmluvy a svojim podpisom dáva súhlas na jej zverejnenie, vrátane prílohy v plnom rozsahu. Za zverejnenie tejto Zmluvy zodpovedá objednávateľ, ako osoba povinná v zmysle citovaného zákona.
3. Zmluva nadobúda **platnosť** dňom podpisu oprávnenými zástupcami obidvoch zmluvných strán a **účinnosť** dňom nasledujúcim po dni jej zverejnenia v súlade s ustanovením § 47a Občianskeho zákonníka v znení neskorších predpisov.
4. Meniť alebo dopĺňať text tejto Zmluvy je možné len v súlade s § 18 ZoVO a to formou písomných, očíslovaných dodatkov, ktoré budú platné po ich podpísaní oprávnenými zástupcami obidvoch zmluvných strán a budú neoddeliteľnou súčasťou tejto Zmluvy. Dodatky nadobudnú účinnosť dňom nasledujúcim po dni ich zverejnenia v Centrálnom registri zmlúv, resp. na internetovej stránke objednávateľa.
5. Práva a povinnosti vyplývajúce z tejto Zmluvy prechádzajú na právnych nástupcov zmluvných strán.
6. Vzťahy zmluvných strán, ktoré nie sú výslovne riešené touto Zmluvou, sa riadia príslušnými ustanoveniami Obchodného zákonníka v platnom znení ku dňu uzavretia tejto Zmluvy a ďalšími všeobecne záväznými platnými právnymi predpismi Slovenskej republiky.
7. Neoddeliteľnou súčasťou tejto Zmluvy sú prílohy:

č.1 Zoznam subdodávateľov

(Predkladá úspešný uchádzač, na podklade príl. č.10 súťažných podkladov, najneskôr v čase podpisu ZoD)

č.2 Vyplnený a ocenený Výkaz výmer - Rozpočet predmetu diela

(Predkladá uchádzač), (v xls. podobe na CD predkladá len úspešný uchádzač)

č.3 Harmonogram uskutočnenia stavebných prác

(Predkladá úspešný uchádzač v zmysle Zmluvy o dielo)

č. 4 Kópia oprávnenia na pokládku od výrobcu ponúkaných športových povrchov

(Predkladá úspešný uchádzač najneskôr v čase podpisu Zmluvy o dielo)

č.5 Zoznam produktových listov

(Predkladá úspešný uchádzač)

1. Zhotoviteľ zároveň akceptuje záväzok predkladať v elektronickej verzii (vo formáte MS Excel) každú zmenu Výkazu výmer - Rozpočtu, ku ktorej dôjde počas realizácie predmetu Zmluvy.
2. Zmluva je vyhotovená v 6-ich rovnopisoch, z ktorých 4 rovnopisy dostane objednávateľ a 2 rovnopisy zhotoviteľ. Každý rovnopis má hodnotu originálu.
3. Zmluvné strany po oboznámení sa s obsahom Zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcim porozumeli, že táto Zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.
4. Zmluvné strany zhodne prehlasujú, že sú spôsobilé k právnym úkonom a ich zmluvná voľnosť nie je ničím obmedzená.

V ................... , dňa ................ V Spišskej Novej Vsi, dňa ...................

Za zhotoviteľa: Za objednávateľa:

......................................................... .......................................................

*(vyplní uchádzač)* Ing. Pavol Bečarik

primátor mesta

|  |
| --- |
| V zmysle zákona nadobúda táto Zmluva účinnosť |
| dňa:..................................... |
|  |
| Podpis poverenej osoby objednávateľa: |

**Príloha č.1 Zmluvy o dielo**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.*  *č.* | *Obchodné meno alebo názov;*  *Adresa sídla, príp. prevádzky alebo miesta podnikania; IČO* | *Údaje o osobe oprávnenej konať za subdodávateľa (titul, meno a priezvisko)* | *Predmet subdodávky*  *(stručný popis dodávok, prác alebo činností vykonávaných v subdodávke*  *s odkazom aj na stavebný objekt z objektovej skladby, oddiel a položku rozpočtu)* | *Percentuálne a finančné vyjadrenie dodávok, prác alebo činností vykonávaných v subdodávke v % a v € s DPH, resp. konečnej ceny u neplatcov DPH* |
|  |  |  |  |  |
|  |  |  |  |  |
|  |  |  |  |  |
| **Spolu:** | | | | **.......% ....... €** |

V ................... , dňa ................ V Spišskej Novej Vsi, dňa ...................

Za zhotoviteľa: Za objednávateľa:

......................................................... .......................................................

*(vyplní uchádzač)* Ing. Pavol Bečarik

primátor mesta

**Príloha č.5 Zmluvy o dielo**

**Zoznam produktových listov**

**(na podklade prílohy č.9 súťažných podkladov)**

|  |  |  |  |
| --- | --- | --- | --- |
| *P.*  *č.* | **Projektový/rozpočtový návrh (popis materiálových položiek z Výkazu výmer - Rozpočtu)** | **Ekvivalent** | **Technické parametre ekvivalentov** |
| 1 | Športový monolitický umelý povrch pre atletickú bežeckú dráhu a pre sektory športovísk /s Certifikátom IAAF, resp. WA/ vodopriepustný, tzv. „tartan„ **napr. PORPLASTIC SB 13 mm** (10 mm SBR kladené finišerom a 1,5-4 mm striekané EPDM v 2 vrstvách) na vrstvy drenážneho asfaltu PA s konštrukčnými vrstvami z kameniva.  T.j. vodopriepustný sendvičový dvojvrstvový povrch vysokoodolný určený pre vrcholovú atletiku /spĺňajúci podmienky noriem DIN 18035-6 , ČSN – STN – EN 14877, ASTM F2157-02 a IAAF, resp. WA špecifikácie pre medzinárodné atletické súťaže/ v zložení vrstiev - pokladaných na mieste finišerom SMG  - spodná elastická podkladná pružná vrstva z čierneho gumového granulátu SBR /recyklovaná pryž/ frakcie 1 – 4 mm s polyuretanovým pojivom v hrúbke 10 mm + vrstva uzavierajúcej stierky  - horná nášľapná vrstva celofarebného granulátu EPDM frakcie 1 – 3 mm s polyuretanovým PU pojivom - v hrúbke 3 mm /farba tehlovočervená/.  Celková hrúbka oboch vrstiev povrchu je spolu = 10 + 3 = 13 mm /aplikovaná v sklone podľa projektovej dokumentácie s nerovnosťami povrchu max. 4 mm merané na late dĺžky 4,0 m/. |  |  |
| 2 | Oblúkové a líniové štrbinové odvodňovacie žľaby z polymérbetónu s obojstrannou drážkou pre lepšie napojenie tartanovej plochy a so systémom pero-drážka /so štrbinovými roštami z laminátu - GFK materiálu/ - určené špeciálne pre okraje atletických bežeckých dráh - zn. ACO SPORT, Hauraton a pod. Trieda zaťaženia roštov je A15. Žľaby a rošty ACO SPORT zodpovedajú požiadavkám technického manuálu IAAF, resp. WA. |  |  |
| 3 | Vpust pre odvodňovacie žľaby otvorené, odtok s tesnením DN 150, výška 500 mm, dĺ. 0,5 m, vrátane kalového koša, polymérbetón, napr. ACO SPORT, ako súčasť drenážneho odvodňovacieho systému – zn. ACO SPORT, Hauraton alebo  iné obdobné účelové a rozmerové, vrátane plastových roštov/krytov z GFK laminátu, priamy, dĺ. 0,5 m, triedy A 15, pre otvorené odvodňovacie žľaby napr. ACO SPORT. |  |  |
| 4 | Niektoré pevne zabudované prvky športovísk: gumenný obrubník, lapač piesku doskočiska, odrazová doska pre skok do diaľky, priehlbeň pre skok o tyči, obvodové kruhy pre hod diskom, kladivom a vrh guľou, kotevné prvky pre tyče ochrannej klietky hodov diskom a kladivom a pod. dodané ako certifikované výrobky pre športoviská – zn. ACO, Hauraton a pod. |  |  |
| 5 | Vodná priekopa zabudovaná ako montovaná stavebnica z predvyrobených betónových, resp. kovových dielcov certifikovaných pre športové atletické súťaže – zn. ACO, Hauraton a pod. |  |  |

UPOZORNENIE :

Uvedené výrobky a materiály sú špecifikované podľa projektovej dokumentácie /viď. projektová dokumentácia a Výkaz výmer - Rozpočet/, pričom v realizácii môžu byť nahradené inými ekvivalentnými/ funkčne a rozmerovo zhodnými/ – za podmienky, že tieto budú certifikované a budú splňovať požiadavky atletickej federácie IAAF, resp. WA pre medzinárodné športové atletické súťaže!

V ................... , dňa ................ V Spišskej Novej Vsi, dňa ...................

Za zhotoviteľa: Za objednávateľa:

......................................................... .......................................................

*(vyplní uchádzač)* Ing. Pavol Bečarik

primátor mesta